
Som Forberedelse til Reformationsjubitæét 
holdes der i Viborg Stift i denne Maaned to 
kirkelige Foredragsmøder for Præsterne, Menig- 
hedsraadsmedlemmerne. Lærere og Lærerinder 
med Ægtefæller, det ene i Aalborg for Stiftets 
nordlige Provstier, det andet her i Viborg for 
de sydlige. Det er Foredrag fra disse Møder, 
som forelægges Offentligheden i dette Skrift. 
Biskop) Ludwigs og Pastor G. Jørgensens Fore- 
drag er gengivet uden Omarbejdelse efter For- 
fatternes Manuskript. Derimod har jeg bearbej- 
det niit Foredrag saaledes, at det her frem- 
kommer i en betydelig udvidet Skikkelse og med 
adskillige Henvisninger, hvortil der ikke var 
.Rum ved Møderne. 

Om Skriftets Titel skal jeg bemærke, at den 
er valgt efter Grundsætningen: »E potiori parte 
denominatio« {p: den fremherskende Del af Hel- 
heden afgiver Navnet). Den angiver ogsaa, hvad 
der er et Hovedformaal for Udgivelsen, at mod- 
virke den Talebrug, . at »ingen kan sige, hvad det 
lutherske er«, en Sætning, der i sig selv rummer 
en overordentlig Fare, og som i Virkeligheden 
siger noget helt andet, end hvad der f. Eks. er 



kirkeminister Poulsens Mening, haar han under 
den kirkepolitiske Kamp saa stærkt har betonet, 
at det ikke lader sig gøre nærmere at bestemme 
det lutherske. Genlyden heraf antager i Be- 
folkningen den Skikkelse, at »ingen kan sige, 
hvad det lutherske er«, og dersom en saadan 
Forestilling gror sig fast i Folkebevidstheden, 
saa vil Modstanderne af det lutherske, af Re- 
formationens store Vinding, have let ved at sejre. 
En Hjælp til at forstaa det evangelisk- 
lutherske yder Kendskabet til de kirkelige Til- 
stande før Luther. Derfor har jeg formaaet 
den kyndige Kirkehistoriker, Sognepræsten i 
Farup, Jørgensen til at belyse disse. Endvidere 
vilde det være en historisk Uretfærdighed, om 
man fejrede Reformationens Jubilæum uden at 
give Melanchthon en Plads blandt de store 
Minder, han, som i saa væsentlig Grad og 
navnlig efter Luthers egen Vurdering har med- 
virket til at udforme det lutherske. Det har 
været mig meget kært, at Biskop Ludwigs har 
villet yde sit Bidrag til dette Skrift om det 
evangelisk-lutherske ved at levendegøre Mindet 
om Luthers Medarbejder. 

Viborg Bispegaard, Oktober 1917. 

A. S. POULSEN. 

I. 
FØR LUTHER KOM 

Den kirkelige Tilstand i Danmark i Begyndelsen 
af det 16de Aarhundrede. 

Af 

Sognepræst O. JØRGENSEN, Farup. 



I** 



I en af vore Søindagskollekter (10. Søndag efter 
Trin.) hedder det: „Vi takker dig af Hjertens 
Grund, fordi du har ladet os leve i denne saligie Tid, 
da vi kan høre det hellige Evangelium." Da denne 
Kollekt blev til, mindedes man endnu den Tid, 
da Evangeliet sjældent hørtes i vore Kirkfer. Fra 
k'atolsk Side er det bleven paastaaet, at der i Ti- 
den omkring 1500 foregik en god og lykkelig Ud- 
vikling, som brutalt blev afbrudt af den „saakaldte" 
Reformation, Denne Paastand er urigtig; thi Ti- 
den var sørgeUg, saavel i borgerlig som i kirkelig 
Henseende, og en Reformation var paatrængende 
nødvendig. 

Man plejer at sætte Reformationens Begyndelse 
til Aar 1517; men her i Danmark begynder den 
egentlig først 1526. I et af de derpaa følgende 
Aar fremkom i Viborg Stift et satirisk Digt: „Hi- 
storien om Adser Bonde og Peder Smed", og dette 
fører os midt ind i Reformationskampen. Skriftet 
er ikke originalt; det stammer fra Tyskland og er 
bleven oversat paa Dansk, vistnok af Præsten Peder 
Tomesen i Salling. Den danske Tekst er dog 

mindst lige S3^ god som den tyske og er paa -Vers, 
medens den tyske er paa Prosa. Hvad der gør 
det djanske Skrift værdifuldt for os, er dog særlig 
den Omstænidighed, at Handlingen er henlagt til 
Viborg Stift. Den stedkendte Bearbejder har lagt 
en Lokalfarve over Skildringen, som sætter os le- 
vende ind i de kirkelige Forhold, især i Salling. 
Nogle af de optrædende synes at være virkelig 
historiske Personer. 

Skriftet indledes med følgende Scene. Hos Lars 
Foged i Skive, der har et Værtshus, sidder Sogne- 
præsten, Hr. Jens, og Tiggermunken, Broder Kort, 
ved et Bond og spiller Vartavl, hver med en Kande 
01 foran sig. Ind træder Peder Smed, der er fra 
en By ude i Salling. Lidt efter kommer Adser 
Bonde; han bor i Tæbring paa Mors^ men er nu 
for Tiden paa en Pilgrimsfærd til Karup, hvor der 
findes et undergørende Mariebillede. De fire Per- 
soner sidder saa og passiarer, dog saaledes, at 
Samtalen særlig føres mellem Adser Bonde og Pe- 
der Smed, medens de to andre kun en Gang 'mel- 
lem giver deres Besyv med. Mest talende er Pe- 
der Smed, der er stærkt greben af de nye Re- 
formationstanker, skønt han endnu ikke vil kal- 
des luthersk. 

Af Adsers Udtalelser faar vi Indblik i, hvad 
en jævn Mand paa Landet tror og tænker. Han er 
naturligvis god Katolik, som Folk er flest. Hjemme 
har han et Afladsbrev med rødt Segl, der hænger 

i en g5røin Silkesnor. Hiaji har købt det i den Over- 
bevisning, al det skal løse ham „af Skyld og Pine" 
og hjælpe ham ind i Himlen, naar han en Gang 
skal dø. Endvidere fortæller Adser, at der jævnlig 
kommer Tiggermmike til hans Dør, og han er 
ikke uvillig til at putte noget i deres Sæk, skønt 
de kan være ret fordringsfulde; thi, siger Adser: 

Den ene Ost de hentede bort, 
før min Hustru fik en anden gjort. 

Nu er han altsaa paa Vej til Karup Kirke, 
hvbr der er fuldt op af Aflad. Det er en Vare, 
han sætter Pris paa, skønt det vist ikke er ham 
rigtig klart, hvad den egentlig er. 

Adser fortæller, at han har en Søn, der skal 
være Præst, og at han har lagt en Pengesum til 
Side, der skal sætte Sønnen i Stand til at studere 
i Paris. At blive Præst er efter Adsers Mening et 
godt Levebrød, med lidt at bestille og meget at 
fortjene. Selv har han felidt haardt alle sine Dage, 
og nu vil han gerne, at i det mindste et af hans 
Børn kan faa blidere Kaar. Og det vil han faa 
som Præst, saa vil han 

faa rige Gave 
og have siden gode Dage 
og ikke gøre Arbejde stort, 
saa haardelig, som jeg haver gjort. 

Adser har nogen Ret heri. Der var i lange 
Tider strømmet rige Gaver ind til Gejstligheden, 

og Kirken havde fuldt op af Gods og Ejendom 
i By og paa Land. Peder er lokalkendt paa Sal- 
ling, og han fortæller nu, hvad Kirken ejer dér. 
En fremmed kommer gennem Salling og møder en 
af Bispens Fæstebønder, og han spørger: 

iHvis er den By, den Gaard, det Slot, 

som ligger der saa skønt og godt? 

Hvis er den Mark, den Skov, der staar? 

Saa faar man gerne saadant Svar: 

Om I Sandingen vide vil, 

det hører min Herre Bispen til, 

Øm Kloster, Mariager og Vestervig, 

eller til Bteirglum,, den Provest rig, 

til Munke og Kanniker her og dere, 

og til de Nonner, i Kloster ere. 

Og Peder Smed føjer til: 

De tre Parter af dette Land 
have de vel trader deres Haand, 
de lade sig ikke nøje med det, 
de gribe fluks efter den fjerde med. 

Og dette er slet ikke Overdrivelser af den halve 
Lutheraner Peder Smed. Afdøde Rektor A. Heise 
i Viborg har i en grundig Afhandling godtgjort, 
at Kirken paa Reformationstiden ejede en Mængde 
Jordegods paa Salling (jfr. Ny kirkehistoriske Sam- 
linger, 5. Bind, 1869—71). Til Viborg Bispestol 
hørte Rødding og Krejbjerg Sogne helt og hol- 
dent, og en Mængde Strøgods i de andre Sogne. 

BUspegodset blev bestyret af en biskoppelig Of- 
ficial, der boede paa Spøttrup i Rødding. 

Desuden var Prælaterne i Viborg Domkapitel 
komne i Besiddielse af en Del Gods paa Salling, 
niavmlig ved Gaver fra adelige Slægter. Især havde 
Medlemmer af Slægten Krabbe, der var stærkt ud- 
bredt der, været rundhaandet med Gaver. I Aaret 
1410 stiftede Fru Maren Jensdatter Krabbe en Sjæle- 
messe i St. Mortens Kirke paa Fur. Denne Messe 
skulde holdes hver eneste Dag, én Gang om Aaret 
i Forbindelse méd en stor Festmesse (Aartid), hvori 
12 Præster skulde tage Del. Domherrerne i Viborg 
piaatog sig at sørge for detme Messes stadige Af- 
holdelse og fik til Gengæld omtrent hele Øen, der- 
iblandt Fru Marens Gaard Lundegaard. 

Endelig ejede forskellige Klostre i og udenfor 
Stiftet en stor Del Gods der. I Nørreherred laa 
Grinderslev Kloster, der som alle åndre Herreklo- 
stre havde mange Fæstegaarde under sig. Due- 
holm Kloster paa Mors ejede 36 Bøodergaarde paa 
Salling, og Klostrene St. Hans i Viborg, Asmild, 
Vestervig og Mariager havde ligeledes en Del Jorde- 
gods der.. 

Peder Smed tager ikke Munden for fuld, naar 
han udtaler, at Kirken nu har tre Fjerdedele af det 
fede Sallingland „under sin Haand", og der er 
Udsigt til, at Resten skal gaa samme Vej. Der op- 
rettedes stadig nye Sjælemesser, og Betalingen var 
gerne Jordegods. Peder Smed mener, at 

staar man ikke haardt imod, 
de tvinge Adelen under Fod 
og Menigheden med, de menige, 
og være siden Herrer alene. 

Det er ikke saa underligt, at Adser kunde øn- 
ske sin Søin lidt af disse Herligheder. Naar Knøsen 
en Gang kommer hjem fra Paris som Magister, 
'kan han jo blive E>omherre inde i Stiftsbyen og 
maaske endog Biskop. Hvorfor ikke? Alle og en- 
hver paa disse Egne vidste, at Skomagersønnen 
fra Brøndum, Jens Andersen, kaldet Beldenak, havde 
drevet det til at blive Biskop i Odense. — 

Adser er af den Mening, at en Præst ikke har 
stort at bestille. Hvordan forholdt det sig da med 
Præstegerningen i de Tider ? Sognepræsten var først 
og fremmest Messepræst, og af Messer var der en 
sand Overflod Aaret igennem. CWsse Messer blev 
tit en ren Ramse, da selv ikke Præsterne altid for- 
stod de latinske Ord; men for den Præst, der tog 
det alvorligt, kunde Messelæsning nok blive én 
tung Gerning, Luther har selv fortalt, at han var 
nær ved at segne under Ansvarets Vægt, da han 
læste sin første Messe. Dernæst skulde Præsten 
sidde i Skriftestolen og modtage Skriftemaal, saa 
tit nogen ønskede det. Han ledede de kirkelige Pro- 
cessioner, siom forefaldt i Aarets Løb. Lige før 
Kristi Himmelfartsdag gik han saaledtes i Spidsen 
for den saakaldte Korsebyrd, ved hvilken Lejlighed 
han velsignede den spirende Sæd paa Marken og 

Græsset paa Engiein. Ved Paasketid skulde han om- 
kring i Husene og velsigne Spisevarerne i Kæl- 
der og Spisekammer. 

Og saa skulde en Præst helst kunne prædike, 
og der blev virkelig prædiket, især i Advent og 
Rasten. Det er ikke rigtigt, naar der undertiden 
er bleven sagt, at der i de Tider ikke blev præ- 
diket. Adser mener endog, at hans Sognepræst 
hjemme i Tæbring prædiker lovlig længe, især paa 
Offerdagene. Det kan paavises, at der her i Dan- 
imafk blev prædiket ret rigeligt i den sidste ka- 
tolske Tid. Og hvis Sognepræsten ikke kunde eller 
vilde, var der andre, som baade kunde og vilde. 
Af og til kom en Graamunk vandrende eller kø- 
rende ud til Soginet fra sit Kloster inde i Køb- 
staden, og dissie Tiggermunke kunde prædike, saa 
de fik Folk til at lytte. De begyndte gerne med en 
morsom Historie („exemplum") og saa fyldte de 
forøvrigt deres Taler med ret vovede Vittigheder. 
Denne ejendommelige Maade at prædike paa skaf- 
fede dem Tilnavnet „Vorherres Gøglere". 

Der blev prædiket, men Hovedsagen er, hvad 
der blev prædiket. En Soginepræst i Ribe, Hr. Pe- 
der Madsen (død 1486), har efterladt sig en haand- 
skreven Bog med latinske Prædikenopskrifter, og 
deraf ses, at han meget ofte har prædiket om Hel- 
gener og Helgeninder, især Jomftn Maria. Et af 
hans Yndlingsemner er de stakkels Sjæle i Skærs- 
ilden, som de efterlevende skal huske med For- 

bønjner og Messer. Paa Mariæ Renselsesdag har 
han talt kraftigt mod Kvinders Lyst til Pynt, naar 
de gaar i Kirke. 

Naar Adser tror, at Præsterne har fuldt op, 
„baade Sild og Aal, og Smør tilmed i deres Kaal", 
saa passer det ikke ganske. Mange Præster i den 
senere Middelalder var bimdfattige. Den Uskik 
havde indsneget sig, at Sognekald paa Landet blev 
lagt ind under Bispestolen, Domkapitlet eller Klo- 
strene. Prælaten inde i Stiftsbyen eller Klostret tog 
Indtægterne og lod en Vikar besørge Messerne. 
Povl Helgesen skriver: „En Portner, en Stalddreng 
og en Fyrbøder har i denne Tid bedre Vilkaar 
end en fattig Præstemand, som lejes til Messe- 
tjeneste, og ham tilføjer, åt en saadan Vikar kan 
„næppelig faa Kosten" for sin Tjeneste. Paa Rigs- 
dagen i København 1536 rettes denne Anklage mod 
Bisperne: „De forbeholde sig mange Sogne til de- 
res mange Gaarde og lade siden deres Skrivere, 
Læsepræster og andre fattige Præster være deres 
Trælle til samme Sogne." 

De egentlige Sognepræster sad ganske vist i 
taalelig gode Embeder; men det kunde alligevel 
tit knibe for dem, fordi der blev lagt mange svære 
Byrder paa dem. Biskopperne havde saaledes Ret 
til Gæsteri i Præstegaardene, og denne Ret blev 
stundom brugt hensynsløst. Biskop Niels Stygge 
af Børglum hjemsøgte sine Præster med et Følge 
af 60 Ryttere. Præsterne klagede til Paven, men 

han var langt borte. Stundom løb de fra det hele, 
naar en Bispevisitats var i Vente. 

Sogfnepræsteme Var ikke lykkelige i deres Ger- 
ning, og Skylden derfor falder til Dels paa Tigger- 
munkene. EHsse. „Bissemunke", som man kaldte 
dem, gik Præsterne for naer paa mange Maader. 
De havde pavelig Tilladelse til at øve Sjælesorg 
overalt uden Hensyn til Sognegrænser, og man 
beskyldte dem for, at de lagde an paa de rige. 
Bom kunde betale godt, medens de henviste de 
fattige til Sognepræsten. Ifølge et Ordspil af Me- 
lanchthon kaldte de sig gerne selv „de allermindste 
Brødre", men opførte sig mod Præsterne „aller- 
mindst som Brødre" (minimi fratres — minime 
fratres). Hermed skal dog ikke være sagt, at der 
ikke var adskillige fromme Munke, og Præsterne 
var jo heller ikke Engle. 

Præstens Liv i hans Hjem var heller ikke lyk- 
keligt, og Aarsagen dertil var Cølibatsbudet, dvs. 
Pavekirkens Krav om, at Præsterne skulde leve i 
ugift Stand. Dette Bud var aldrig bleven gennem- 
ført, og en Mængde Præster og Domherrer levede 
i et Ægteskab, som ikke var anerkendt af Kirken, 
og de maatte finde sig i den Vanære, som fulgte 
med.- Der var jo mange kirkeligsindede Menne- 
sker, mest Munke og deres Venner, som forargedes 
over dette Forhold. Det skulde heller ikke højne 
Præsterne i det almindelige Omdømme, at deres 
Uddannelse var ret tarvelig. Povl Helgesen klager 

over, at Landet var fyldt med „vanvittige" (dvs. 
uvidende) Præster, og- han giver Biskopperne Skyld 
derfor. — 

Af det, her er sagt, vil det være klart, at en 
Reformation var nødvendig, og mange var over- 
beviste om længe forinden, at den vilde komme. 
Den maatte gaa i disse tre Retninger: 

For det første en Reform af de økonomiske 
Forhold. Det var et stort Tab for Samfundet, at 
saa store Værdier gik over paa „den døde Haand", 
som man kaldte den kirkelige Ejendomsret. Der 
var ingen Ende paa Oprettelse af Sjælemesser, og 
efterhaanden fik man Øjnene op for, hvor samfunds- 
skadeligt det var. Borgmester Jep Nielsen i Malmø 
sendte i Aaret 1530 et Stridsskrift til Prælaten Adser 
Pedersen i Limd, hvori han siger om disse Sjæle- 
messer: „Hvormange Mennesker, ædel og uædel, 
mener I, der er udi Danmark, som haver stor Ar- 
mjod, lider stor Nød, Trang, Hunger og Tørst, 
der maatte have Gods nok baade til at klæde og 
føde sig med og hjælpe andre, om deres Forældre 
(dvs. Forfædre) af gerrige Øjenskalke ikke var svi- 
gelig aflokket og afhændet, naar Præster og Munke 
have kommet Husbonden til at stjæle fra Husfruen, 
Husfruen fra Husbonden, Forældre fra Børn, og 
Børn fra Forældre: Guld og Sølv, Penge og Kle- 
nodier, fordi de skulde af dem dermed købe Mes- 
ser og Vigilier og anden evig Gudstjeneste." 

E>emæst maatte der komme en „Reform paa Ho- 

ved og Lem'mer'', som det hed med Datidens kirke- 
politiske Slagord. Hovedet var Paven, og Lem- 
merne var særlig Biskopperne. Bispedømmet var 
Tyngdepimktet i Kirkens Liv; men det var nu ble- 
ven et næsten verdsligt Embede. Paa de danske 
Bispestole sad den Gang enkelte hæderlige og dyg- 
tige Mænd; men de fleste var verdsligsindede Per- 
soner, med liden Ansvarsfølelse overfor den Kirke, 
hvis Tjenere de skulde være. En af de Bisper, 
der fyldte mest i Tiden, var den ovenfor omtalte 
Jens Andersen (Beldenak), der var udgaaet fra Vi- 
ibbrg Stift. Der var noget storstilet over denne 
Fattigmamdssøn fra Brøndum, som havde været i 
Rom i Pavens Cancelli, og som ved sin juridiske 
Dygtighed blev en af den danske Kirkes Stormænd. 
Men Manden var bundverdslig, hvilket fremgaar 
af hele hans Historie. Da Reformationsrøret be- 
jgyndte i Viborg, sendte han Viborg Borgere et 
Brev, hvori han kalder si'g „Biskop med Guds 
Niaade". Hans Tavsen sVarer ham, at for at være 
dette er det ikke nok at bæire „høje Hiatte <yg for- 
gyldte Sølvstave". For Samtiden stod Jens Ander- 
sen Beldenak som en brutal Herre med en grov 
'Mund. Der blev fortalt, at Biskoppen en Gang 
havde svoret en dyr Ed paa, at han vilde dø som 
en vældig Bisp „i Fandens Navn". Det er med god 
Grund, at dier i 1536 bliver sagt om Bisperne: 
„Disse gode Herrer bærer biskoppeligt Navn, og 

beviser det ikke med ret biskoppeligt Embede og 
biskoppelige Gerninger," 

Det maa dog siges, at naar Biskopperne var 
saa begærlige efter Penge og Gods, som de var, 
saa stod dette i Forbindelse med deres Forhold 
til Hovedet, Paven i Rom. Naar en Biskop ved 
sin Embedstiltrædelse skulde „konfirmeres" af Pa- 
ven, krævede denne en stor Sum Penge, stundom 
flere Tusinde Gylden, og det havde noget at 
betyde i de Tider, da en Hest kunde købes for 
3 Gylden og en Bondegaard for 25 — 30. 

Endelig og ikke mindst maatte Forkyndelsen 
af Guds Ord reformeres. Man klagede idelig over, 
at der i Kirkerne blev prædiket „Fabler" i Stedet 
for „det hellige Evangelium". Hvad var „Fabler"? 
Det var dels nerverystende Helgen- og Martyr- 
historier, dels Træk fra det daglige Liv, som de 
f. Eks. findes i Christiern Pedersens Jærtegns- 
postille. Disse Historier kunde nok fange Opmærk- 
somheden'; mem de kom let til at skygge for Evan- 
geliet om Synd og Naade. Mange af Datidens Præ- 
dikener var blot Moral og handlede om Dyder og 
Laster. Evangeliet om Guds Naade i Kristus var, 
om end ikke helt forsvundet, saa dog trængt util- 
børligi i Baggrunden. 

Saa kom Reformationen og med den det gamle 
Evangelium. Viborg Stift gik i Spidsen herhjemme. 
I Stiftsbyen optraadte selve Hans Tavsen, „alle Lu- 
theraneres Fænnikedrager". Oppe i det nordøstre 

Hjørne af Salling sad der tidlig lutherske Præster: 
Hr. Peder Jensen i Oddense, Peder Tomesen i 
Torum, Søren Nielsen i Selde og Peder Tomesen 
i Gretterup. Bedst kendt er Peder Tomesen i To- 
rum. Det er vistnok ham, der har oversat „Histo- 
rien om Adser Bonde og Peder Smed". Han blev 
senere evangelisk Biskop i Børglum. 

Fra de sallingske Præstegaarde gik Evangeliet 
ud over Sognene, og det samme har sikkert været 
Tilfældet ogsaa andensteds i Danmark. Sognepræ- 
sterne har tidlig og med et let Hjerte sagt Pavekirken 
Farvel. Ingen havde lidt som de under dens Ty- 
ranni, og i Præstegaardene var der ophobet en 
Mængde Bitterhed mod Pave, Bisper og Munke. 
Povl Helgesen fortæller, at da „Lutheriets Gift" i 
Aaret 1526 sneg sig gennem Jylland, var der ingen, 
der saa ivrigt sluttede sig til „den ugudelige Sekt" 
som Præstesønner. De kunde heller ikke have syn- 
derlig til overs for en Kirke, der kastede Sten paa 
deres Hjem. Da Reformationen sejrede, fik Sogne- 
præsterne Oprejsning. Det gik ganske særlig ud 
over Tiggermunkene, som helt forsvandt, og Bispe- 
dømmet blev aldeles forandret. Biskoppen blev da 
den øverste Sognepræst, og han blev Evangeliets 
Tjener ligesaa vel som Præsterne. 

Lad os saa til Slutning vende tilbage til Lars 
Fogeds Hus i Skive. Peder Smed raader ikke Ad- 
ser fra, at hans Søn bliver Præst; men han maa 
ikke blive en „Varta vismester" som Hr. Jens. Han 

skål, siger Peder Stne<i, „prædike og lære Voi''- 
herres Ord", eller med andre Ord, blive en god, 
evangelisk Præstø der kan lære Menigheden den 
rette Saliggørelsens Vej, 

soni Kristus har sagt saa aabenbare, 
om vi det ville agte og vare, 
som altid skal i os bo, 
som er en fast og stadig Tro. 
Elske Gud af Hjertet idelig, 
gøre ikke vor Jævnkristen Svig, 
men gøre hannem, ligesom vi begære, 
alle de Dage, vi leve here. 

Saa lad os haabe, at der er bleven en god evan- 
gelisk Præst ud af Adsers Søn fra Tæbring. Sa- 
tiren slutter med, at Adser staar op, takker Peder 
Smed for „den Lærdom god" og erklærer: 

Til Karup vil jeg ingenlund, 
gode Nat, jeg gaar til Sallingsund. 



11. 

HVAD ER 
t)ET EVANGELISK -LUTHERSKE? 

Af 

Biskop, Dr. A. S. POULSEN, Viborg. 



INDLEDNING. 



For at naa en sikret Besvarelse af dette Spørgs- 
maal bliver det nødvendigt, foruden hvad der 
kan fremdrages til historisk Belysning, at bane os Vej 
over en Hindring, ligesom en Barriere, der ligger 
foran os straks ved Vejens Begyndelse. Det er 
den Anskuelse, som paastaar, at Ingen kan sige, 
hvad det lutherske er, en Paastand, som gen- 
nem en Aarrække har bredt sig vidt omkring. I 
den religiøse Inderligheds I Interesse, for selve Kri- 
stenlivets Skyld, hævdes den med Kraft fra én Side. 
I kirkepolitisik Henseende, men dog udtrykkeligt med 
det ægte Trosliv og Menighedsliv som sidste Maal, 
er Paastanden fremsat og atter og atter gentaget 
af den nuværende Kirkeminister Poul&en.i) Ved et 
Møde paa Skals Højskole i Sommer hørte jeg Mi- 
nisteren gøre Rede for den Vej, ad hvilken han 
er ført til den, de Grunde, hvortil han støtter den. 
Dér fik jeg ogsaa Lejlighed til paa Opfordring at 

^) Paa et Møde i Brænderup den 14. Jan. 1917 udtalte Mi- 
nisteren, at „det evangelisk-lutherske .... er Udtryk for noget 
saare mangfoldigt, og som vistnok^ næppe kan bestemmes nær- 
mere". Referat i Fyens Tidende for 15. Jan. 1917. 

tåge Ordet for at sige imod, og i Korthed svare 
paa det Spørgsmaal, som paastaas ikke at kunne 
besvares. Da Mødet var sluttet, skete der det mær- 
kelige, at Ministeren i en privat Samtale erklæ- 
rede sig enig i, hvad jeg havde sagt. Enigheden 
angik naturligvis kun det kirkehistoriske og kriste- 
ligt religiøse.i) Paa den kirkepolitiske Modsætning 

^) Ifølge Referat i Sorø Amtstidende af i. Okt. 1917 har 
Kirkeminister Poulsen paa Høng Højskoles Efteraarsmøde holdt 
et Foredrag væsentlig af samme Indhold, som det jeg hørte i 
Sommer paa Højskolen i Skals, Dets kirkepolitiske Indhold var 
det velkendte. Men det er mindre kendt og ikke tilstrækkelig 
paaagtet, hvad der danner den religiøse, kirkelige Baggrund for 
Ministerens kirkepolitiske Program, den der ovenfor er antydet 
af mig i disse Ord: „udtrykkeligt med det ægte Trosliv og 
Menighedsliv som sidste Maal", Referatet af Foredraget i Høng 
indeholder i saa Henseende følgende: „Den kristne Menighed 
har store Opgaver f Fremtiden. Man hører ofte nogen sige: 
Bliver der ingensinde Fred igen paa Jorden. Men vi, som kal-. 
der os Kristne, vi er Skyld i det, som sker; thi hvor Guds Aand 
raadQr, dér skaffes Forstaaelse og ikke Krig. I Kristendommens 
første Tid skabtes Forstaaelse mellem Mennesker, for alle var et 
i Jesus Kristus. Vi trænger til en Magt, der kan skaffe For- 
staaelse i vort Folk Jeg er sikker paa, at k u n den 

kristne Tro kan hjælpe Folkene til Forstaaelse J men da maa vi 
bort fra Formynderskabet. Lad os fejre 400 Aarsdagen for 
Lutherdommen med de rette Toner: det gælder om at føle os 
som et Guds Barn ; det er det egentligt lutherske, og hvor det 
lyder, bliver der Brodersind". 

Hvad her er sagt om det lutherske, er rigtigt, nsar man 
erindrer de foranstaaende Ord om Kristendommens første Tid, da 
„alle var et i Jesus Kristus". At føle sig som et Guds Barn i 
Jesus Kristus, det er, som det nedenfor vil blive nærmere paa- 
vist, netop det første Hovedtræk i det lutherske. Heri maa alle 
lutherske Kristae samstemme med Kirkeministeren uagtet al 
kirkepolitisk Uenighed. Men desto mere berettiget er Ønsket 
om, at Ministeren i den offentlige Debat vil undgaa den Ud- 
tryksmaade, som giver Anledning til den Misforstaaelse, at ogsaa 
efter hans Mening „ingen kan sige, hvad det lutherske er". 

indlod vi os ikke. Man vil saaledes forstaa, at jeg 
ikke ledes af nogensomhelst personlig polemisk Ten- 
dens imod Ministeren, naar jeg kommer til at op- 
holde mig nærmere ved den Paastand, at Ingen 
kan sige, hvad det lutherske er. 

Nu kommer Reformationsjubilæet. Saa er det 
sandsynligt, at dets store historiske Minder vil bort- 
tage en Del af Grunden under Fødderne paa demie 
Paastand) og en Del Mennesker maa vel saa komme 
i Tanker om, at der maa være noget forkert ved 
dette, at Ingen kan sige, hvad det lutherske er. 
Almindelig sund Sans vil sige, at naar der opfordres 
til at holde Reformationsjubilæum, maa Forudsæt- 
ningen dog være den, at det Spørgsmaal lader sig 
besvare. Den 31te Maj udsendte Kirkeministeriet 
et Cirkulære med Opfordring til at foranstalte fest- 
lige Mindegudstjenester den 31. Oktober, og til- 
svarende Skolefester Dagen forud, naar Undervis- 
ningen er sluttet, og man ønskede at faa Dagen 
gjort til en Skolefridag over hele Landet, hvad 
ogsaa vil ske. Almindelig sund Sans maa sige, 
at da dette blev skrevet, kan man ikke i Ministe- 
riets Kontorer have været uvidende om det luther- 
ske, og mindst Kirkeministeren selv. I hvert Fald 
maa man være gaaet ud fra, at de mange Hundrede 
Præster og Lærere, som ved Jubilæet skulle tale 
derom, maa vide eller dog være i Stand til at 
skaffe sig Besked om, hvad det lutherske er. Cir- 
kulæret indeholdt da ogsaa en god, omend kun 

ganske indirekte Anvisning til at finde Svaret. Dét 
oplystes, at der paa Ministeriets Foranstaltning, v) : 
med Statens Understøttelse vil blive udgivet en 
Samling af Luthers reformatoriske Skrifter og et 
Hefte med hans Salmen Dermed var det indirekte 
sagt, at vil man vide, hvad det lutherske er, saa 
gaa til Luther selv, saa vil Svaret ikke udeblive. 
Den Anvisning vil vi ogsaa følge og -saaledes naa 
til at angive de to å tre Hovedtræk, som udgør 
det centrale i den lutherske Reformation. Men for- 
inden maa vi over Hindringen og opholde os noget 
nærmere ved Paastanden, at Ingen kan sige, hvad 
det lutherske er. 



I. 

„INGEN KAN SIGE, HVAD DET 
LUTHERSKE ER«. 



Lad os spørg«: Hvorfra stammer denne Paa- 
stand oprindelig, og hvor har den sit egentlige 
Hjemsted? Fremdeles: Hvoriedes gaar det til, at 
man ogsaa i lutherske Egne udenfor Danmark kan 
føres til at paastaa det samme? Endelig: ad hvilke 
Veje, geninem hvilke Betragtninger er Paastanden 
fremkommen i den danske Kirke? 

Oprindelig stammer den fra og har sit egent- 
lige Hjemsted hos den lutherske Kirkes bitreste 
Modstander, Katholicismen, den romerske Kirke. 
For mange Aar siden udgav den bekendte radikale 
Politiker, afdøde Lehnsgreve Holstein-Ledreborg, et 
lille Skrift: „Evangelisk-luthersk, en negativ Bestem- 
melse".!) Han var gaaet over til Romerkirken, og 
med en Konvertits glødende Iver, med sit Skarp- 
sind og sin Belæsthed paaviste han under Dialogens 
besnærende Form, at det lutherske er Intet, det 
er Nul, ja et Minus! Det lutherske er den lige- 

^) Høsts Forlag, København 1872. 

fremme Fornægtelse af Kristendommen 
selv, fordi det fornægter „Kirken", Pavekirken med 
dens 1500-aarige Tradition. Saa behøvede han ikke 
at drage den Slutning, at Ingen kan sige, hvad det 
lutherske er. Noget positivt kan naturligvis ikke 
udsiges om det, der er Intet, Nul, Minus. 

Nu til Dags stiller den katholske Propaganda 
sig mere velvilligt overfor det lutherske, — til en 
vis Grad. Man kan se det i Nordisk Ugeblad for 
katholske Kristne, som lige fra dette Jubilæums- 
aars Begyndelse har beskæftiget sig meget med det 
lutherske. Man indrømmer, at der blandt lutherske 
Kristne findes oprigtig Tro og ædelt Knstenliv, og 
at saadanne Mennesker ogsaa nok kan blive salige, 
forudsat, at de ikke ved rigtig Besked om det ka- 
tholske, ikke med Bevidsthed fornægter det. Man 
erkender ogsaa, at der hos Luther selv møder 
fromme kristelige Trosvidnesbyrd og ædle Træk. 
Men dette stammer ikke fra ham selv, og man har 
intet at takke Ham for i kristelig Henseende. Saa- 
dan Fromhed hidrører fra den Livsstrøm, der til 
alle Tider, ogsaa i de mørkeste Tider, bevæger sig 
frem gennem Kirken. Men i sig selv er det luther- 
ske ikke andet end Fornægtelse af „Kirken", af 
dens ufejlbare Læremyndighed, dens Sakramenter 
med det grundlæggende Ordinationssakramente, og 
af Messen og Messeofret, Fornægtelse af Helge- 
neme og den Skat af overskydende gode Gernin- 
ger, som de har efterladt Kirken, og hvoraf den 

kan uddele Aflad, og Fornægtelse af den dobbelte 
Fuldkommenhed, den lavere for almindelige Men- 
nesker, den højere for regelbundne Præster, Munke 
og Nonner. Hvad det lutherske iøvrigt indeholder, 
er kun en Bunke indbyrdes modsigende, taagede 
Forestillinger, sværmeriske eller rationalistiske, 
hvorom det ikke er muligt at sige noget positivt. 

Den katholske Propaganda maa være stærkt 
interesseret i, at denne Anskuelse om Umuligheden 
af at sige, hvad det lutherske er, kunde vinde Raade- 
rum, og særlig maa den glæde sig ved at se Paa- 
standen fremført af gode Mænd i den lutherske 
Kirke selv. Thi kan det lykkes, at den Anskuelse 
trænger igennem hos det store Flertal, som ikke 
vil undvære Kristendom, men ikke selv har nogen 
klar, bevidst Tilegnelse af det lutherske, saa vil 
Katholicismen faa gode Kaar for sin Kamp om 
Herredømmet. Dersom dti sker, at et saadant Fler- 
tal beherskes af den Amskuelse, at om det lutherske 
kan man intet nærmere sige, saa vil Følgen nød- 
vendigvis i en kommende Slægt blive den abso- 
lute Ligegyldighed for det konfessionelt luther- 
ske. Thi hvad der er saa flydende og taaget, at 
man ikke engang er i Stand til at sige, hvad det 
er, det kan ikke have nogen virkelig aandelig Værdi, 
og piaa det værdiløse er der ingen Anledning til 
at holde. 

Det er Faren ved den nævnte Paastand, at 
den hamer en gunstig Vej for den katholske Pro- 

plagandas Fremgang og tilsidst for dens Sejr. Man 
har ikke Lov til at lukke sine Øjne for denne Fare. 
Det er øjensynligt, at i det sidste halve Hundrede 
Aar har Katholicismen her i Landet haft en over- 
ordentlig Fremgang.!) Da Biskop van Euch kom 

^) Biskop van Euchs egen Udtalelse om denne Fremgang 
lyder saaledes (Nord. Ugebl. for kath. Kristne, i. Febr. 19 14, 
Nr. 5, Side 81 fF.): „Det er en betydelig Forandring, der er 
sket i min Levetid. Da jeg som ung Præst kom her til Byen, 
var der kun 400 Katholiker i København. De fleste var Ud- 
lændinge, og de katholske Præster betragtede sig næsten kun som 
Gesandtskabspræster. De talte Tysk og følte sig som Fremmede. 
Men Fysiognomiet har ganske forandret sig. Nu er vi bleven til 
en overvejende dansk Menighed . . . Nu er vi over 24,000 Ka- 
tholiker i Danmark. Dette Tal stemmer ganske vist ikke med 
den officielle Statsstatistik, men jeg henholder mig til de Ind- 
beretninger, som mine Præster sender mig. Ifølge disse er der 
nu 12,087 danske Katholiker og desuden omtrent 12,000 Po- 
lakker. Da jeg kom til Danmark, fandtes der kun to Menig- 
heder, hver med een Kirke. Nu har vi 36 Kirker og Kapeller, 
mange Hospitaler og Skoler, næsten 80 Præster og 500 barm- 
hjertige Søstre. Gennemsnitlig gaar der hvert Aar omtrent 200 
Personer over til den katholske Kirke. Hvert Aar bygger vi 
en eller anden Kirke, et eller andet Hospital, ligesom vort højere 
Skolevæsen udvikler sig stærkt. Jeg ser med lyse Øjne paa den 
katholske Kirkes Fremtid i Danmark, thi den alene har det En- 
hedsmærke og den guddommelige Kraft, hvormed den kan mod- 
staa alle Storme ... Se i det frie Nordamerika, hvorledes Ka- 
tholicismen gaar mægtigt frem. Halvdelen af New-York er alle- 
rede katholsk. Og der er ingen Statskirke. Giv os fri Kon- 
kurrence mellem alle Konfessioner, og Katholicismen vil sejre 
med Glans! Det samme ønsker jeg maa blive Tilfældet her, saa 
vi faar lige Vilkaar at kæmpe under." 

Saaledes ytrede den 80-aarige Biskop i et Interwiew med 
»Hovedstaden« i Anledning af hans Fødselsdag 1914. Og Jo- 
hannes Jørgensen skrev i „Nationaltidende", ligeledes i Anled- 
ning af Biskoppens 80-aarige Fødselsdag, saaledes: „Ikke blot 
det ydre — nej, mer det betydningsfulde indre Omsving, der er 
sket i Danmarks Forhold til den katholske Religion under Biskop 
V. Euchs Styrelse." Smstds, S. 83 — 84. 

her til Landet som ung Præst i 1860, fandtes der 
i Danmark kim to Byer med katholsk Kirke. Nu 
er der 31 Menig-heder med Kirker eller Kapeller 
spredt over Landet. Aar for Aar udvides Rammerne 
i al Stilhed. Antallet af smukke Kirker, af fortrin- 
lige Skoler og Læreanstalter, ogsaa med Dimissions- 
ret til Universitetet, og af udmærkede Hospitaler 
vokser stadig. I forbavsende Grad er det derved 
lykkedes at forandre den offentlige Stemning over- 
for Katholicismen. I min Barndom og Ungdom 
var det katholske enstydigt med det splittergale 
og det i enhver Henseende forkastelige. Man dan- 
nede Udtrykket „at være katholsk i Hovedet" = 
at være sindssvag! At blive Katholik gjaldt for det 
urimeligste og sørgeligste. Denne Uvillie imod Ka- 
tholicismen, som var arvet fra Fædrene siden Re- 
formationen, dannede den største Hindring for dens 
Fremtrængen, ligesom en Vold, et sikkert Hegn, der 
omgærdede det lutherske her i Landet. Den første 
Opgave for Propagandaen maatte derfor være ad 
stille Veje at faa Bugt med denne Uvillie og, om 
imuligt, at faa den ombyttet med Velvillie. Derfor 
imdgik og Uindgaar den med Flid det direkte Pro- 
selytmageri, men søger at vinde Stemning for sig 
ved Hospitalernes Kærlighedstj eneste, ved fortrin- 
lig Uiider\asining i alle Skolefag og i den fornemme 
Verden ved at lære dem Fransk gennem Nonnerne, 
og at imponere Befolkningen navnlig i Hovedstaden 

med smukke og store Kirker og andre Bygninger. 
Og i hvilken Grad er dette dog ikke lykkedes! 

Den gamle Uvillie er stærkt paa Vej til at 
være ganske forsvundet. Med stor Paaskønnelse 
benytter vort Folk de katholske Hospitaler og Lære- 
anstalter. Den offentlige Mening er i den Grad 
slaaet om, at den katholske Biskop og „apostoliske 
Vikar" van Euch paa hans 80-aarige Fødselsdag 
kunde udmærkes med Kommandørkorset af Danne- 
brog. Dertil svarer, at Landets anseteste, konser- 
vative Blad, den gamle Berlingske Tidende, ikke 
forsømmer nogen Lejlighed til at tale anerkendende, 
endog i høje Toner, om katholske Foretagender, 
om Præstejubilæer, Bispejubilæet for nylig o. lign., 
uagtet samme Blad har sin kirkelig-lutherske Søn- 
dagsafdeling, der redigeres af vor mest ortodokse 
lutherske Dr. theol. Paa tilsvarende Maade kappes 
Damerne af det høje Aristokrati og den rige Bor- 
gerstands øverste Lag i København om at yde de- 
res Tjeneste, naar Nonnerne kalder paa Offentlig- 
heden i Anledning af deres aarlige Bazar. Alt dette 
viser, at den gamle Vold, som jeg talte om, U vil- 
liens Værn, er afløst af Velvilliens banede 
Veje. Skulde det saa end yderligere komme der- 
til, at et Flertal af vort Kirkefolk bliver gennem- 
trængt af den Opfattelse, at Ingen kan sige, hvad 
det lutherske er, og derfor efterhaanden taber In- 
teressen og Tilliden dertil som noget værdiløst, 
der uden Skade kan opgives, dette konfessionelt 

lutherske, ja saa vil den katholske Propaganda 
faa let ved at sejre, naar den afgørende Kamp skal 
føres, om det dianske Folk, for saa vidt det vil be- 
vare Kristendom, skal bo i Ly af den lutherske 
eller den katholske Kirke. 

Man sige ikke, at dette er at male Fanden paa 
Væggen, at denne Fare for Katholicismens Sejr 
ikke eksisterer. Nogle af den danske Kirkes klarest 
skuende og kyndigste Mænd, Biskopperne Mar- 
tensen og Fog, har forlængst advaret derimod.^) 
De Ting, som ieg har nævnet om det store Stem- 
ningsomslag i Befolkningen og den forbavsende, 
imponerende Udvikling af Propagandaens Rammer 
er Kendsgerninger, som man ikke har Lov til at 
se bort fra, Præsterne mindst. Og dertil kommer 
som det, der vejer tungest,, at hele Tidens a an- 
delige Udvikling arbejder Katholicismen 
i Møde. 

^) Som en ensom Røst tra nyeste Tid, har Pastor Morten 
Pontoppidan i sin Bog „Vor Folkekirkes Undergravere" advaret 
imod Faren: „Det er min Overbevisning, at dersom det ikke 
skal ende med, at Rom tager det hele, maa vi her i Danmark 
holde Haand over den eneste solide kirkelige Organisation, vi 
har, nemlig Sogneménigheden, den evangelisk-tutherske Sogne- 
menighed." 

Herom ytrer Nordisk Ugeblad for katolske Kristne for i. Marts 
1914, Nr. 9, S. 168 og 69 bl. a.: „Desværre er Pontoppidans pro- 
fetiske Ord vistnok altfor optimistiske, det ender næppe med, 
at ,,Rom tager det hele". Dertil er Folk i Almindelighed ikke 
nær ideelt nok anlagt o. s. v." »Dog vil vi, hvad enten der er 
store eller smaa Udsigter, ufortrødent arbejde videre, efter Apo- 
stelens Ord „med Haab og mod Haab", og kun for Folkekiirken 
ønske, at den paa Trods af Protestantismens Principer maa be- 
vare saa meget af den gamle ægte Kristendom som muligt." 

3* 



36 

Hvem kan være blind for den voksende, aande- 
lige Forvirring i den protestantiske Verden, denne 
Raadløshed, hvori Tidens Børn, de „moderne Men- 
nesker", staar i Kampen om en Livsanskuelse, om 
Verdensanskuelserne. Det store Flertal kan hver- 
ken finde ud eller ind og* fristes til at give Afkald 
paa Religion. Men i Længden kan Mennesket ikke 
tmdvære den. Flere og flere bliver de, som gaar 
med Hunger og Tørst derefter og spejder efter et 
Ly, hvor deres Sjæle kan finde Ro. Det lutherske 
magter de ikke at tilegne sig, det personlige An- 
svar viser de fra sig; de raaber efter en Nø'dhavn, 
efter et Moderskød, hvor Hvilen kan være tryg. 
Og naar denne Raadløshed tager Overhaand, ja 
da staar den romerske Kirke der og aabner sin 
moderlige Favn, udbreder sine Arme og siger: „Kom 
til mig, her er Moderkirken; jeg skal huse Eder i 
et sikkert Ly, stol blot paa mig ubetinget, saa tager 
jeg Ansvaret for det hele, giver Eder de haand- 
faste Garantier og sikrer Eder Fred i Sjælen og 
Salighed i Himmelen!" Saa er det for sent for 
den lutherske Kirke at genvinde sine Børn; dens 
Tid som Folkekirke vil da være udløbet. 

Skal dette forebygges, da er det paa Tide, at 
den lutherske Kirke tager sig sammen, saa at Præ- 
sterne og de medvirkende Lægfolk er paa Post 
imod den katholske Propaganda og arbejder ener- 
gisk i Ord og Gerning for at bekræfte Menighe- 
derne i den lutherske Arv og ligesaa energisk søge 

at vejlede de mange søgiende og raadløse og sær- 
lig Uingdommen til at kaste Anker i den kristne 
Tro efter luthersk Opfattelse. Reformationsjubilæet 
skal bidrage sit til dette. Fra det skal der udgaa et 
Vagtraab ud over Landet, som siger: Vær paa Fders 
Post, I lutherske Kristne, lad Eder ikke berøve 
Arven fra Fædrewe, men saml Eder om den, ned- 
sænk Eders Hjerter deri for selv at have Fred og 
aandelig Kraft til Livets haarde Kamp og for at 
kunne hjælpe Tidens Børn og den opvoksende Slægt 
til Hvile i det samme! Men skal dette ske, saa 
bør det holde op med den Taleform, at 
Ingen kan sige, hvad det lutherske er. De 
gode Mænd, som hidtil har betjent sig af den, 
bør finde et andet Udtryk for, hvad godt de har 
pjaa Hjerte, for at det ikke skal blive misforstaaet 
og misbrugt til Skade for det lutherske Trosliv og 
Menighedsliv. 

Det andet Spørgsmaal var dette : Hvorledes gaar 
det til, at i lutherske Egne udenfor Danmark kan 
ogsaa den Paastand opkomme: „Ingen kan sige, 
hvad det lutherske er''. Jeg tænker paa Tyskland. 
Her istiller det sig saaledes, at én Gruppe besvarer 
Spørgsmaalet om det lutherske med en Henvisning 
til det personlige Trosliv i Hjertet og i Praksis, 
som brød frem hos Luther, og som i dets Inder- 
lighed er det Centrale i den lutherske Reforma- 
tion. En anden Gruppe, som ogsaa vil fastholde 
dette, henviser tillige til den rene Lære, hvori dette 

Trosliv har givet sig Udtryk, til Bekendelsesskrif- 
terne, Luthers Katekismer, de schmalkaldiske A.r- 
tikler, Augsburgerkonfessionen og Konkordieform- 
len. Men foruden disse to Grupper er der andre, 
som udvælger sig det ene eller det andet Moment, 
der unægtelig hører med til det lutherske, men 
ikke er Hovedsagen, og gør dette til det ægte lu- 
therske. Nogle nævner Subjektivismen, Personlig- 
hedens Frigørelse til helt at staa paa sine egne 
Ben og i de aandelige Spørgsmaal ikke at være 
bundet af andet end sin individuelle Overbevisning, 
sin Samvittighed og Tanke; dette 'alene skal være 
ægte luthersk. Andre nævner Nationalitetsfølelsens 
Frigørelse, Fædrelandskærlighedens Frigørelse, Sta- 
tens Frigørelse fra Kirkens og Pavens Aag. Atter 
andre nævner Familielivets og Kaldsvirksomhedens 
Frigørelse, at Ægteskabet er den normale og gud- 
velbehagelige Stand, og at ethvert jordisk Livs- 
kald, der rodfæster i Skabelsens Orden, Haandvær- 
kerens, Landbrugerens, Købmandens, Embedsman- 
dens, Husmoderens, Kokkepigens, Tjenestekarlens 
eller Fyrstens og Kongens Livskald er i Guds Øjne 
lige gode og akkurat lige saa velbehagelige som 
Præstens, naar de udføres i Troskab, som det søm- 
mer sig Guds Børn. Endelig er der dem, hvis Svar 
lyder saaledes: Nej, Verdenskulturens Frigørelse i 
Videnskab, Litteratur og Kunst, i Industri og Han- 
del, og hele Borgersamfundets frodige Udfoldelse, 
uafhængigt af Kirkens Formynderskab, det er det 

egentlig lutherske. — Tænker man sig nu en af 
de søgende, som selv er uden Standpunkt, men 
spørger om, hvad det lutherske er, og saa hører 
alle disse vidt forskellige Svar, saa ligger det lige 
for, at man kommer til det Resultat: Ingen kan 
sige, hvad det lutherske er; thi disse Svar er saa 
brogede og nogle af dem saa indbyrdes uforene- 
lige, at det bliver umuligt at bringe dem til Enhed 
under et fælles Udtryk. Der bliver kun tilbage selve 
Navnet det lutherske, hvis Indhold altsaa ikke kan 
præciseres.i) 

Her i vor lille danske Kirke er der to forskel- 
lige Betragtningsveje, som har ført troende luther- 
ske Kristne til den samme Paastand. Fra den ene 
Side er man opfyldt af den varme Iver for at 
værne om og fremhjælpe det sande Hjerternes Tros- 
liv i Luthers Aand og et tilsvarende Menighedsliv. 
Men netop derfor er man bange for og frabeder 
sig paa det bestemteste, at der forsøges paa at give 
noget bestemt, formuleret Udtryk for dets Indhold. 

^) En interessant og kuriøs Illustration til den indbyrdes for- 
skelligartede Opfattelse af det lutherske i Tyskland er det lille 
Hefte af Voigtlanders Quellenbiicher, Nr. 42 (Leipzig), Jivori 
Prof. Hans Preuss i Er langen, en udmærket Lutherforsker og 
tillige kirkelig Kunsthistoriker • har samlet „Lutherbildnisse, hi- 
storisch-kritisch gesichtet und erlåutert, mit 36 Abbildungen." 
Foruden Lutherbillederne af L. Kranach og hans Elever møder 
man her Fremstillingen af Luther som „tysk Plerkules", katholske 
Spottebilleder, Luther som orthodox Kirkefader, Luther som 
Pietist, Luther som Rationalist „Aufklarer, Luther som tysk 
Mand, som Familiefader, som den bedende, Digter, Tænker, 
som Helt, endelig to Forsøg: „Den historiske Luther" og „Luther 
som Personlighed". Den lille Bog koster kun 80 Pf. 

For selve Livets Skyld vil miaji ikke tillade, at der 
dannes et Alenmaal, som man siger, en Justerstok, 
en Politistav, hvormed det lutherske kunde maales 
og hævdes. En saadan Interesse for den rette Lære 
er dræbende for Livet. I samme Grad, som den 
tager Overhaand, sygner Livet hen, og saaledes 
som Mennesket er med dets medfødte Intellektua- 
lisme, vil den altid fristes til at lade dette forstands- 
mæssige og hjertekolde blive det dominerende, naar 
der skal gives Læren et bestemt Udtryk. Derfor 
maa man ikke forsøge paa at sige, hvad det lu- 
thersk er, i formulerende Ord. Og der føjes til, 
at det kan heller ikke siges. Thi \dlde man tage 
Bekendelsesskrifterne, f. Eks. den augsburgske Kon- 
fession, saa er det virkelige Forhold dette, at ikke 
en eneste Præst kan hefte for alle dens enkelte 
Udsagn og tænker heller ikke paa at overholde alle 
dens Bestemmelser, Ord til andet. Men saa er det 
jo netop bevist, at den egner sig ikke til Bekendel- 
sesskrift. Ingen kan sige, hvad det lutherske er, 
ikke engang Reformationens egen, klareste og be- 
tydeligste Bekendelse.!) 

^) I Høj skolebladet for ^^^ 191 7 udtaler Frimenighedspræst 
Morten Larsen: „Hr. Pastor Koch undslaar sig for at komme 
ind paa en Drøftelse af „det evangelisk-lutlierske", . . . Jeg har 
bedt ham at sige saa klart, at andre Mennesker kan faa fat der- 
paa, hvad han og de, der med ham strider for at bevare Folke- 
kirken som ,,evangelisk-luthersk", forslaar ved dette Udtryk? 
Er der noget urimeligt deri? Jeg kan ikke indse det. Hvorfor 
undslaar Hr. Pastor Koch sig da for at svare derpaa? 

Jeg skal sige ham det, hvis han ikke véd det. Det er, fordi 
hverken han selv eller nogen af hans Meningsfæller kan give et 
Svar herpaa, som kan staa for Kritik." 

Hertil er nu at sigfe, at det jo er ganske rig- 
tigt, at Troens Liv i Hjerterne og dets Udfoldelse 
i Menighedsliv og Dagliglivets Praksis er udsat for 
en Fare, naar Interessen hæfter sig ved Læren, den 
rene Lære. Herom har den lutherske Kirke gjort 
sine triste Erfaringer i Slutningen af det 16de og 
i det 17de Aarhundrede. Ortodokteismens Tidsalder 
er i det store og hele det virkelige Troslivs Efter- 
aars- og Vintertid, indtil Hjertets Krav og den lu- 
therske Kristendomsopfattelses inderste Krav be- 
gyndte at vaagne i Pietismen, uden dog at tilbage- 
vinde det friske og frodige Trosinderlighedens Liv, 
som karakteriserer Luther og Reform ationstidens 
bevidste Kristne. Læreinteressen og Theologien 
rummer, som alt bemærket. Fristelse til at kvæle 
selve det aandelige Liv i dybere Betydning.^) Men 
denne Kvælning er ikke nogen nødvendig Følge 
laf, at Sindet kommer til at beskæftige sig med 
Lærespørgsmaal. Meget mere er det det normale, 
at Tænkningen, som dog ogsaa er en ret væsentlig 
Side af Menneskevæsenet, selv om dens Bestem- 
melse ikke er at dominere, men at tjene, søger at 
Uklare sig, hvad der har grebet Vil li en og Følel- 
sen og fylder dette Inderste og Grundlæggende 
og Toneangivende i Personligheden. En af Evan- 
geliet greben Villie, et af Guds Naade bevæget, 
taknemmeligt Hjerte maa og kan ikke lade være 

^) Jvnfr. A.S.Poulsen: Liv og Lære. I Anl. af Dr. Kra- 
jups Værk: Livsforstaaelse. 19 16. S. 65^ff. 

nærmere at gøre sig selv Rede for og omsætte til 
en vis Grad af Tankeklarhed, hvad der fra aller- 
første Øjeblik i den religiøse Udviklingsproces og- 
saa har sat Tanken i Bevægelse. Undlades dette, 
saa fører Vejen ind i en hensvømmende Mystik, 
som hverken er luthersk eller apostolisk-kristelig, 
eller i et Sværmeri med tøjlesløs Voldsomhed, som 
var en af de første og yderst faretruende Misvis- 
ninger, Luther og hans Medarbejdere havde at 
kæmpe imod. Det er en aandelig Nødvendighed 
for den enkelte og for Menigheden, Kirken, at der 
findes Udtryk, som ikke kan misforståas, for, hvad 
der er „Livets", Troslivets Indhold. Derfor bør man 
ikke give Afkald paa at angive dets Hovedtræk i 
tydelige, tankemæssige Ord, som udtrykker „Kvint- 
essensen" af den lutherske Lære. 

Naar det siges, at dertil nytter ikke en Hen- 
visning til Bekendelsesskrifterne, og at navnlig den 
augsburgske Konfession ikke egner sig dertil, da 
er det en Mistydning af disses Oprindelse og Be- 
skaffenhed, og af den Plads, de har i den danske 
Folkekirke. Betragtningen af dem som en „Ju- 
sterstok" eller „Politistav" til Udrensning, er en 
Misforstaaelse. Har de ogsaa i et enkelt Tidsrum 
været anvendt saaledes, saa var det en Udartning 
af en ilde anbragt Nidkærhed. I lange Tider har 
en saadan Brug ligget ganske udenfor den kirke- 
lige Styrelses Tankegang, og Praksis har vist ind- 
til Overflod, at man kun vil have dem betragtet 

som en aandelig Vejledning til at blive i den sunde 
Lære."!) Vel forudsætter dette, at man veed at 
skelne mellem væsentligt og uvæsentligt, og her- 
om paastaas der, at denne Skelnen er umulig at 
gennemføre. Hvad en anser for væsentligt, vil en 
anden anse for at være af mindre Betydning eller 
betydningsløst eller omvendt; og hvad der til Tider 
under givne Forhold maa tillægges stor Vægt, kan 
til andre Tider stilles ganske i Baggrunden. Der- 
for siges det, at ingen kan drage en Kridtstreg 
mellem det, som maa fastholdes, og det, der kun 
har haft forbigaaende Betydning i disse Skrifter. 
Men det er nu engang umuligt at beskæftige sig 
med det aandelige Liv og i det hele ugørligt at 
bedømme Aandsomraader uden aandelig Sans, 
og fra denne er netop den nævnte Skelneevne uad- 
skillelig. Det gælder ikke alene om Troslivets og 
Troserkendelsens Omraader, men overalt, hvor man 
har med aandelige Værdier at gøre, og det er saa- 
ledes i sin gode Orden at paakalde denne Evne, 
idet der henvises til Bekendelsesskrifterne som Ud- 
tryk for, hvad det lutherske er. Imidlertid har det 
i en Aarrække vist sig, at det er ganske umuligt 
at skaffe dette Synspunkt Anerkendelse hos dem, 
der i den religiøse Inderligheds Interesse paastaa, 
at ingen kan sige, hvad det lutherske er. Det maa 
nu engang ikke søges nærmere bestemt, for at ikke 
„Læren" skal kvæle „Livet", og saa skal det staa 

^) Jvnfr. A. S, Poulsen: Liv og Lasre. .1916. S. 48— 49. 

fast, hVor meget der end argumenteres ud fra alt 
aandeligt Livs Vilkaar, at enhVer Tale om det væ- 
sentlige og det uvæsentlige er i denne Forbindelse 
utilbørlig, en Indbildning. 

E>erfor lader vi dette Stridsspørgsmaal ligge som 
haabløst for Tiden. Men saa er der et andet Argu- 
ment, som netop Reformationsjubilæet maa drage 
i Minde, et historisk Vidnesbyrd, som ingen kan af- 
vise, naar Talen er om, hvorvidt Troslivets Inder- 
lighed og Kraft lader sig forene med Bestræbelsen 
for at udtrykke dets Indhold i Ord og Sætninger, 
saaledes som det forsøges i Bekendelsesskrifter, el- 
ler i en kortere formuleret Bekendelse. Og det er 
dette, at de Mennesker, hos hvem fra Begyndelsen 
det lutherske pulserede stærkest og frembragte de 
kraftigste og frodigste Virkninger, dem var det 
netop, der skabte og samlede sig om og følte sig 
Styrket ved disse bestemte og afklarede Udtryk 
for det lutherske, som vi kalder Bekendelsesskrif- 
terne, Katekismen og Konfessionen. At de Kredse, 
der i Reformationstiden knæsatte disse og elskede 
dem som Klenodier for Menigheden, ikke kan be- 
skyldes for et svagt Trosliv, der var ved at blive 
kvalt af Læreinteressen og Theologi, det er lige 
saa bekendt eller dog lige saa ubestrideligt, som 
at det var Luther og Melanchthon, der udarbej- 
dede dem, og deres nærmeste Vennekreds, som 
sammen med dem gav dem deres Plads i Menig- 
heden. Just, hvor „Livet" var aller inder- 

iig'st, var aller kraftigst og nydannende, 
dér vidste man saa udmærket at sige, hvad det lu- 
therske er, og glædede sig ved med Guds Aands 
Hjælp at kunne lade Tanken udforme det i klare 
Ord med Afgrænsningj saa vidt muligt, til alle 
Sider; Det begyndende lutherske Menighedsliv sam- 
lede sig derom til Troslivets Bekræftelse, Næring 
og Vejledning, alt mens de holdt Guds Ord i Bi- 
belen højt i Ære som det, hvoraf deres Førere 
havde øst, og paa den Maade lærte de at forstaa 
Skriften paalideligt og følge den troligt^ Var det 
saaledes i Begyndelsen, — og dette er et umisteligt 
Stykke af Reformationens Minder, hvor er det da 
besynderligt, at Talsmænd for Trosinderlighed og 
bevidst Menighedsliv i vore Dage vil fastholde 
den Paastand, at hvad det lutherske er, kan ingen 
sige og maa ingen sige i afklarede Ord, og at 
[navnlig disse Bekendelsesskrift'er ville kvæle Livet, 
dersom man vil lade dem være Udtryk for, hvad 
dét lutherske er! Tidens aandelige Forvirring stil- 
ler da ogsaa et uafviseligt Krav om at knytte Or- 
dets Tjenere, ikke til deres Bogstav, men til den 
laandelige Vejledning i dem, saa længe der skal 
væne Tale om et Kirkesamfund, der kalder sig 
luthersk med Rette, og ikke en lille, let overskuelig 
Frimenighed, hvor Præst og Menighed kontrollerer 
hinanden, eller en Mængde saadanne, der savner 
Sammenslutningens gensidige Støtte og derfor tid- 
ligere eller senere antager Sektvæsenets Ejendom- 

inelighedj bserer deres Lederes Særpræg, saa at For- 
bindelsen med den gamle Stamme, den lutherske 
Reformation, bliver mere og mere ukendelig. 



Ogsaa ad en ganske anden Vej er man her- 
hjemme kommet til den samme Betragtning, at in- 
gen kan sige, hvad det lutherske er, omend det 
sidste Maal er det, som foran blev nævnt, Troslivets 
Inderlighed og Menighedslivets Udfoldelse efter de 
apostoliske Frimenigheders Forbillede. Hovedføre- 
ren paa denne Vej er for Tiden Kirkeminister Th. 
Poulsen.i) I 

Vejen er den politisk-historiske, som betrædes 
for at faa Klarhed over det kirkepolitiske Hoved- 
spørgsmaal. Man møder Kravet om en Kirkeforfat- 
ming for vor luthei-ske Folkekirke. Saa maa der 
spørges om, hvad denne er i Henhold til vor po- 
litiske Historie. Svaret søges ganske naturligt i 
Grundloven af 1849, som udtaler: „den evangelisk- 
lutherske Kirke er den danske Folkekirke". De, 
som skrev denne Grundlov og vedtog den paa 
Riidsdagen, maa naturligvis have vidst, hvad de 
selv mente med dette Udtryk, „den evangelisk-lu- 
therske Kirke". Men hvad andet kunde de for- 
staa derved end den velkendte lutherske Kirke, som 
i 1849 levede i Danmark? I dens Ly trivedes de 
mest forskelligartede religiøse Retninger: paa den 

^) Se ovenfor S. 25 f. 

ene Side den udvandede vulgære Rationalisme med 
dens Minimum af religiøst Indhold, men rigtignok 
ogsaa med Personligheder af en saadan moralsk Lø- 
dighed, at vi, det 20, Aarhundredes Børn, ikke alene 
maa se med Respekt tilbage til dens bedste Typer, 
men af dem kan faa en tiltrængt Vejledning til at 
lade Ordet Pligt faa sin rette Plads i Livet, og saa 
paa den anden Side Grundtvigs Vidnesbyrd i dets 
oprindelige Kraft og Konkretion som Modsætning 
til al afblegende Udvanding. Paa den ene Side den 
Heibergske Mellemting mellem kristen Tro og He- 
gelsk Filosofi, som fandt sit Udtryk i Teksten til 
Weyses Reformationskantate til Universitetsfesterne, 
og saa paa den anden Side noget saa posi- 
tivt og inderligt, men vel ogsaa snæversynet, som 
„de helliges", Forsamlingsfolkets, Kristentro i de- 
res Lønkamre og Konventikler, som Staten be- 
kæmpede med Politiforholdsregler. Paa den ene 
Side den Kierkegaardske Individualisme med dens 
Opfattelse af Troen som Lidenskab . for Para- 
dokset, og saa paa den anden Side Mynsters 
Vidnesbyrd og Martensens Theologi og Prædiken. 
Saa broget var det Aandsliv, som trivedes i den 
Kirke, der i de Aar kaldte sig den lutherske her i 
Landet. Ingen vil være i Stand til at forme et 
Udtryk for Trosopfattelse, for Kristendomsforstaa- 
else, der kongruerer med og virkelig dækker disse 
højst forskellige Arter eller Afarter af det lutherske 



— 'undtagen selve Navnet „luthersk". Kliéaå: 
Ingen kan sige, hvad det lutherske er. 

Dette er den politisk-historiske Betragtning, 
hvorigennem man ledes til den oftnævnte Paastand. 
Hvorvidt den er i fuld Overensstemmelse med 
Grundlovsforhandlingernes Forløb, og navnlig, om 
man i Rigsforsamlingen havde den Opfattelse, der 
her er fremsat, af den „evangelisk-lutherske" Kirke, 
det er noget, hvorom der kan være Tvivl. Andre 
har faaet det Indtryk, at Meningen ikke var den i 
Folket faktisk bestaaende Kirke med de forskel- 
lige Afskygninger, ja Modsætninger, men den i de 
ældre Love og Anordninger omtalte lutherske 
Kirke.i) Men lad ogsaa Kirkeminister Poulsen have 
Ret i sin Forstaaelse af Grmidlovsfædrenes Mening 
med Udtrykket „den evangelisk-lutherske Kirke", 
saa er i hvert Fald selve den politisk-historiske Be- 
tragtning for spinkelt et Grundlag for den vidt- 
rækkende Udtalelse, at ingen kan sige, hvad det 
lutherske er. Vel veed jeg (se ovenfor S.26Anm,), 
at Ministeren ikke mener denne Sætning i hele dens 
vidtrækkende Betydning, men kun i en bestemt 
kirkepolitisk Forbindelse, nemlig, at der ikke eksi- 
sterer, ejheller kan eller bør gives nogen Formule- 
ring, der egner sig til juridisk Brug for at hævde 
„den rene Lære". Jeg ønsker ogsaa at gentage 
som Ørenvidne, at den Kirkepolitik, som han følger 

1) Jvnfr, H. C. D. Møller: Om Stat og Kirke I. Kbhvn. 
1869, f. E. S. 177, 



49 

i Henhold hertil, har til sidste Formaal et Me- 
nighedsliv efter Aposteltidens Ideal og et sandt, 
personligt Trosliv i Frimenighederne. Men Ordene 
har ved Gentagelse faaet programmatisk Klang, og 
er ud over Landet forstaaet som en Tilkendegivelse 
i videste Betydning af, at det er umuligt at sige, 
hvad det lutherske er, — altsaa netop det, som 
paastaas fra katholsk Side, og som Romerkirkens 
Propaganda maa ønske indoptaget i Befolkningens 
almindelige Bevidsthed, fordi det baner Vejen for 
konfessionel Ligegyldighed og saaledes lammer Fol- 
kets Modstandskraft overfor Katholicismen. 

Derfor maa det ønskes, at denne Udtryksmaade 
helt kunde ophøre, og at man saavel i den 
særlige kirkepolitiske Diskussion som under alle 
Bestræbelser for at værne Troslivets Inderlighed 
imod ortodoks Forbening, vilde forme sine Ord 
saaledes, at de ikke yderligere skulle udbrede og 
fæstne den Forestilling, at ingen kan sige, hvad 
det lutherske , er. 

III. 

DEN RETTE VEJ TIL SPØRGSMAALETS 
BESVARELSE. 



Vil man finde Svaret^ saa gaar det ikke an at 
blive staaende ved Aaret 1849 og se sig om efter, 
hvad der paa det Tidspunkt havde Hjemsted i den 
lille danske Kirkeprovins, Det lutherske tilhører den 
almene Kirkehistorie, og Reformationsjubilæ-et min- 
der os om„ at det har et .Livsløb ikke paa ca. 70 
Aar, men paa 400 Aar. Som enhver aandelig Be- 
vægelse har det lutherske Krav paa, at man efter- 
Sfjjoner dets Væsen i dets Oprindelse, dér, hvor 
Kild(en spi^udler friskest og gav det dets grund- 
læggende Præg. Man maa søge tilbage til Aarene 
fra 1517 til 1530 eller saa. Det kan gøres igen- 
nem lærde Undersøgelser; men det kan ogsaa ske 
ad en for Lægfolk tilgængelig Vej. I begge Til- 
fælde møder mian en Kæmpeskikkelse med saa væl- 
digt et Aandsindhold, der sprudler frem med en 
saa betagende religiøs Kraft, og en saa skarpt præ- 
get Personlighed, at det for den, der kan og vil 

modtage aaindfelige Indtryk, vil være umuligt at 
sige: ,',Jeg veed ikke, hvad det lutherske er." 

Dein for Lægfolk lettest tilgængelige Ve] er føl- 
gende ganske ligefremme og i det hele lidet be- 
sværlige: Tag først en god Fremstilling af Luthers 
Liv! I den Henseende er vi heldigt stillede med 
gode Bøger baade fra ældre og nyeste Tid, I>er 
er de ældre, Liatovs og den norske Oversættelse 
af Julius Køstlins Luthers Liv (Kristiania, Cammer- 
meyers Forlag 1886). Af nyere Dato: G. Jørgen- 
sen: Luther og hans Tid, 1. — HIL (Selskabet til 
Folkeoplysningens Fremme, Gads Forlag 1903 — 8) 
og Ludvig Schrøder: Martin Luthers Liv og 
Gerning (Lehmann og Stage 1903 — 4). Sidstnævnte 
Skrift er i Anledning af Jubilæet kommet i ny, smuk 
Udstyrelse, medens Prisen er nedsat fra 3 til 1 Kr. 
Endvidere Severinsens Lutherværk, som med 
sine fem Bind kun koster 7 Kr. og i det før- 
ste bringer en populær Lutherbiografi paa Grund- 
. lag af den nyere Forskning (de fire andre Bind 
giver de reformatoriske Skrifter, Prædikener og 
blandede Skrifter (Gads Forlag 1910 — 14); den 
danske Udgave af Wilh. Walthers Luthers Per- 
. soniighed, en Karakterskildring (Gyldendals Forlag 
1917); Limdenser Professoren Hjalmar Holm- 
quists populære Jubilæumsskrift, Martin Luther, 
i dansk Oversættelse (Pios Forlag 1917); den nor- 
ske Menighedsfakultetslærer, Pastor Sverdrups 
„Hvorledes blev Luther Reformator" (Kristiania, 

1917), og endelig det af Kirkeministeriet foranstal- 
tede Jubilæumsskrift af Professor Ammundsen, 
„Lutherbogen" (O. Lohses Forlag), som med sine 
192 Sider og Billeder kun koster 50 Øre! 

Læis en eller et Par af disse Bøger, og læs 
dem grundigt ikke blot til Underholdning eller af 
Kundskabstørst, men med et beredvilligt Sind og 
et Hjerte, som higer efter at finde den højeste 
Sandhed til at leve paa! Eta vil man faa et le- 
vende, g'ribende og klart Indtryk baade af Luthers 
Personlighed, og af det, han kæmpede for; han 
vil træde Læseren imøde som en Profetskikkelse 
i Lighed med Guds Profeter i Bibelen, og da bli- 
ver der ingen Uvished om, hvad det lutherske er. 
Det vil ikke sige, at enhver Læser saa ogsaa vil 
være i Stand til at udtrykke det i klare og træf- 
fende Ord paa udtømmende Maade, end sige som 
et theologisk udformet Lærebegreb. Her drejer det 
sig om Livsrealiteter og Livsværdier, og om dem 
kan man udmærket vide Besked og have urokkelig 
Vished, selv om det kniber med at faa det sagt i 
sproglig korrekte og dækkende Udtryk, En Ægte- 
fælle kan have Kærlighedens fuldkomne Forstaaelse 
af og al ønskelig Klarhed over, hvad Hustruen eller. 
A/landen indeholder; en Moder kan med Hjertets 
Forstaaelse eje et aldeles paalideligt Billede af sit 
Barns Væsen med alle dets Ejendommeligheder. 
Og dog kan man mangle Evnen til at skildre denne 
LiVsrealitet, disse Livsværdier paa en Maade, som 



53 

er fyldestgørende og ikke til at tage fejl af for 
fremmede. Saaledes ogsaa her! Tankeklarhed og 
Herredømme over Sproget er ikke enhvers Sag. 
Her drejer det sig først og fremmest om Samvittig- 
hed, Villie og Følelse. Saa faar det gaa med den 
tankemæssige Tilegnelse, som det kan bedst. Den, 
der ærligt fordyber sig i en af de foreliggende 
Lutherbøger og dertil vil føje Læsning i hans re- 
formatoriske Skrifter og leve noget med hans Præ- 
di kener^) og ikke er forud bunden i Katholicisme 
eller en filosofisk Livsanskuelse eller forvirret og 
forkvaklet af „Fritænkeri", vil ikke komme til at 
svæve i Uklarhed om det centralt lutherske. Og 
er det indoptaget i Villien og Følelsen, saa vil 
cgsaa Begreberne klare sig saaledes, at man kan 
sige : Jeg veed, hvad jeg som luthersk Kristen ejer 
og vil, og møder der mig noget, som er i afgjort 
Mlodstrid med det lutherske, saa skal jeg ogsaa 
nok vide, at holde mig det fra Livet, selv om jeg 
ikke evner i klart formede Ord paa staaende Fod 
at udsige, hvad det lutherske er. 

Et saadant Standpunkt vil i Almindelighed være 
tilstrækkeligt for lutherske Kristne, og indtages det, 
vil for den aandeligt interesserede Klarheden og 
den tankemæssige Tilegnelse vindes lidt efter lidt 
i stigende Gradu En anden Ting er, at de, der har 



^) Severinsens ovennævnte Væik II og III, eller Frederik 
Nielsen og I. Kaper: Luthers reformatoriske Skrifter i Ud- 
valg, 1883. 

3* 

faaet den særlige Uddannelse, og hvem det paa 
en eller anden Maade paahxdler at vejlede andre 
med Hensyn til det lutherske, maa kunne give 
klar Besked og formulere Udtrykkene derfor, ikke 
paa juridisk Maade, men til aandelig Forstaaelse. 
Ved Reformationsjubilæet drejer det sig ikke om 
den fuldstændige theologiske Redegørelse for det 
lutherske, som er vore Ek)gmatikeres Sag, men om 
at klarlægge Hovedtrækkene deri. I det følgende 
skal det derfor forsøges at angive de tre Hoved- 
træk, som tilsammen udgør det centrale i den lu- 
therske Reformation. 



III. 

DET CENTRALE I DEN LUTHERSKE 
REFORMATION. 



Naar man gennemlæser den „Undervisning til 
den danske Almue om de fortrinligste Velgernin- 
ger, som Kirkeforbedringen har skænket os", der 
ved Reformationsjubilæet i 1817 blev uddelt i Fol- 
ket gennem alle Landets Skoler, falder det i Øj- 
nene, hvilken Vægt man den Gang lagde paa Læ- 
rens Forbedring.!) Vel fremhæver den ogsaa lige- 
isom Hyrdebrevet fra Rigets Biskopper det reli- 
giøse Livs Fornyelse med en Styrke, som vidner om, 
at „Oplysningstiden" var i Begreb med at udrinde. 
Men det var dog Lærens Renselse og „Fornuf- 
tens" Frigørelse, som ved det forrige Jubilæum 
tnaadte i Forgrunden. Efter den Udvikling, som 
det kirkelige Liv har gennemløbet siden da under 
Indflydelse af Mynster, Grundtvig, Kierkegaard, 
Martensen og Vilh. Beck, vil ingen let falde paa, 
at det centrale i den lutherske Reformation maa 
søges piaa Lærens Omraade. 

^) Jvnfr. Alexander Rasmussen: Reformationsjubilæet 
1 8 17 (Lehmann og Stage, P.Haase, Kbhvn. 191 7, S. 74. 79 f. 83). 

Dets første Hovedtræk er ikke Renselse af Læ- 
ren, men et religiøst Livsgennembrud af 
enestaaende Kraft, saaledes som det ikke var set 
siden Aposteltidens Slutning. Selve den grund- 
læggende Begivenhed den 31. Oktober 1517 vid- 
ner derom. Allerede siden Foraaret 1516 havde 
Luther fra Præsikestolen taget til Orde imod Af- 
ladsuvæsenet, og vidnet om „Kristi Fortjeneste" 
og talt om den 'sande Omvendelse, „den indre Bod, 
som er hele Kristenlivets Pligt". Ham raabte Ve 
over Præsterne, fordi de sov, „snorksov", og be- 
tegnede i en Prædiken fra Februer 1517 den gængse 
Afladspraksis som en Hindring for at komme til 
Kristus."!) Luther siger selv, at Striden mellem 
ham og Paven begyndte, da han maatte prædike og 
skrive imod Afladsprædikanterae, der gjorde det 
saa groft som „Pengepungstærskere", (etlichs Beu- 
teldrescher),at han ikke kunde tie. Men hans vældige 
Vagtraab den 31. Oktober, der i Løbet af nogle Maa- 
neder genlød over hele Tyskland og store Dele af 
Europa, angiver Reformationens egentlige Begyn- 
delse. Det var de 95 Sætninger, som fandtes opslaaet 
ved Eftermiddagsgudstjenesten paa Slotskirkens Dør. 
Her var det ikke Universitetsprofessoren, der talte, 
uagtet de var formulerede som Indbydelse og 
Grundlag for en Disputats paa Wittenbergs lærde 
Højskole. Nej, det var Evangelieforkynderen, 

^) Buchwald: Dr. Martin Luther. Ein Lebensbild. 2. Ud- 
gave, Leipzig 19 14. S. 99 f. 

den religiøBiC Heros, som skaffede sit bevægede 
Hjærte Luft og- meldte sig som det, han sig selv 
uafvidende skulde blive, en Ouds Profet i Tidens 
Mørke og Ravekirkens aandsmægtige Bekæmper. 
Det høres allerede af den første Sætning: „Naar 
vor Herre Jesus siger: Omvender Eder o. s.v. (Mt. 
4, 17), siaa har han villet, at de troendes hele Liv 
skal være Omvendelse", og i den anden: „Det Ord 
kaii ikke forstaas om' Skrif temaal og Fyldest- 
gørelse efter Præsteembedets Anvisning". Det gen- 
lyder i den 36te: „Enhver Kristen, som angrer i 
Oprigtighed, har fuld Fritagelse for Straf og Skyld", 
og navnlig i den 62de, som er Luthers Hovedsæt- 
ging: „Kirkens sande Skat er det allerhel- 
ligste Evangelium om Guds Herlighed og 
Naade", og i de to sidste: „Man formane de 
kristne til at beflitte sig paa Efterfølgelse af deres 
Hoved, Kristus^ gennem Straffe, Død og Helvede 
og saaledes hellere stole paa at indgaa i Himme- 
rige gennem megen Trængsel end gennem den 
Fortrøstning: „Det har ingen Nød"." 

Fra først til sidst er det Troslivets, Hjertelivets 
inderste Kærne hos den kristne, som udgør det 
mest iøjnefaldende Hovedtræk, det dominerende cen- 
trale i den lutherske Reformation, — ikke en Lære 
om Retfærdiggørelsen af Troen, men Genhembru- 
det af det Liv i Samfund med Gud, som Jesus 
Kristus havde bragt Verden og betroet sine Apostle 
at vidne om, og som i Paulus fik sin ejendomme- 

lig€ store Talsmand som HedningeverdeiieTis Apo- 
stel. Derfor kan man ogsaa udtrykke det saaledes, 
at Genoplivensen af det paulinske Vidnesbyrd i 
dets oprindelige Kraft, som var blevet dæmpet og 
lavmælet og siden forvansket og bragt til Tavshed i 
den officielle Kirke, og et dertil svarende Person- 
lighedsliv og Menighedsliv, det er det første og 
afgørende Hovedtræk i det evangelisk-lutherske. 

Saaledes maa det være, fordi Reformatiorien 
er bleven til som en umiddelbar Virkning af, hvad 
Morten Luther selv havde oplevet. Det er bekendt, 
hvorledes han som Munk har kæmpet i strængeste 
Lydighed under Klosterlivets Regler for at faa en 
forsonet Gud, at han trods alt dette ikke kunde 
faa Fred i sit Hjerte, men var i bogstavelig For- 
stand syg indtil Døden i Samvittighedsnød over 
sine Synder. Det er lige saa bekendt, at det første, 
der bragte ham nogen Lindring, var Ordet fra den 
tredie Trosartikel, som den gamle Munk, rimelig- 
vis Novicemesteren, Prøvemuaikenes Foresatte, Jo- 
hann Greffenstein, foreholdt ham: „Jeg tror paa 
Syndernes Forladelse". Det var et levende 
Frøkorn, som fra den gamle Kirke blev rakt til 
den nye, som skulde komme.i) Men den egentlige 
Solopgang foregik, som naar Nattemørket først lang- 
somt viger, og Solen tilmed finder Skyer paa Him- 
melen, der atter og atter maa brydes igennem, 

^) Edvard Sverdrup: Hvorledes Luther blev Reformator. 
Kristiania 191 7. S. 68. 

indtil det bliver straalende Solskin. Først under 
Vejledning af hans øverste Foresatte, Augustiner- 
munkenes Generalvikar Johann von Staupitz, 
og gennem Læsning af Bernhards og Augustins 
Skrifter og frem for alt ved Fordybelse i Bibelen, 
var det, at Luther førtes frem til at opleve den 
Solopgang fra det høje, hvormed Reformationens 
afgørende Fødselstime slog. Allerede tidUgere havde 
Romerbrevets 1. Kap. V. 17 fæstnet sig i hans Sjæl. 
Men det var under Forberedelsen til Forelæsninger 
over Salmernes Bog, i Vinteren 1512 — 13, at Guds 
Aand besøgte Luther gennem Profet- og Apostel- 
ordet, „Den retfærdige skal leve af sin Tro", med 
saadan Klarhed og frigørende Varme og Kraft, at 
alt i ham jublede i taknemmeUg, tilbedende Glæde 
over, at Guds uforskyldte Naade i Kristus havde 
sejret og fortrængt Sjælekampens Mørke. Fra nu 
af var Syndernes Forladelse, som ved Troen giver 
„Liv og Salighed", det uudtømmelige Væld i Lu- 
thers Personlighed, hvoraf hele hans Reformator- 
gerning udsprang. Derfor, naar der spørges om, 
hvad det evangelisk-lutherske er, eller det centrale 
i den lutherske Reformation, saa er dette Troens 
Liv i Hjertet og Gudsbamets Lydighed som Føl- 
gen deraf, at nævne som det første Hovedtræk 
og det alt beherskende. 

Som det andet, og netop kun som det andet, 
men rigtignok i den uadskilleligste Forening med 
det første, melder sig straks Guds Ord i B'ibe- 

len. Ogsaa om dette andet Hovedtræk gælder det, 
at det er en Følge af Luthers personlige Oplevelse. 
Bibelen havde han vel allerede som Skoledreng i 
Magdeburg haft Lejlighed til at se og læse lidt i. 
Den var ikke i Middelalderen saa sjælden en Bog, 
som man længe blandt Protestanter har fortalt. 
Sytten forskellige Oversættelser paa nedertysk og 
højtysk vidner om, at Interessen for den levede 
stadig, hovedsagelig vel i Klostrene. Men den var 
inden Bogtrykkerkunstens Opfindelse en meget kost- 
bar Bog og uhandleUg stor og derfor en lidet læst 
Bog. I Klostret i Erfurt mødte Luther den, og vi 
veed, at han i sin Sjælenød ogsaa er tyet til den. 
Men foreløbig var den ham en Bog til Frygt og 
Bæven. Guds strænge Lov, den guddommelige Hel- 
lighed, Kristus som E>ommeren mødte ham i den, 
og Ordet „Retfærdighed" var ham det tungeste af 
alle: hvem kunde tilvejebringe den, selv med alle 
Bodsøvelser og Helliggørelseskampe ved Dag og 
ved Nat, saa at den kunde behage Gud og staa 
Maal for Kristus; hvem kunde nogensinde haabe 
at tilfredsstille Guds hellige Retfærdighed, om man 
saa arbejdede derpaa i al Evighed! Ikke engang, 
haar han i Rom. 1, 17 læste, at „i Evangeliet aaben- 
bares Guds Retfærdighed o. s.v.", kunde han tid- 
holde at se Ordet Retfærdighed. „Saa ofte jeg læste 
dette Sted," siger han selv, „ønskede jeg, at Gud 
aldrig havde aabenbaret Evangeliet. Thi hvem kunde 
elske den Gud, som vredes, dømmer og fordøm- 

mer." Derfor blev Bibelen, hvori han kun altfor 
ofte mødte dette frygtede Ord, vel den hellige Bog- 
for Luther, men ogsaa ein Bog, hun kun kunde aabne 
med Skælven. Først da hint Daggry fra 3die Tros- 
artikel havde begyndt at dæmre for ham og Lys- 
ningen i hans Hjerte bredte sig lidt efter lidt under 
Staupitz' Sjælesorg, begyndte Bibelen ogsaa at blive 
ham den dyrebare Bog, hvori tilsvarende Lyspunk- 
ter viste sig, f. Eks. Rom,. 1, 17. Og da Quds Aands 
Klarhed lyste fuldt over dette Paulusord, og det 
forenede sig med Troen i Hjertet, saa var med 
det samme den store Erobring gjort: Guds Ord var 
fundet, det stadfæstede hans Sjæls dyreste Eje. Nu 
mødte det ham paa de mangfoldigste Maader i den 
hellige Bog, saaledes som han selv fortæller: „Da 
begyndte jeg at indse, at Menigen er den, at gen- 
nem Evangeliet aabenbares den Retfærdighed^ hvor- 
efter den barmhjertige Gud retfærdiggør ved Troen. 
Her følte jeg mig fuldkommen nyfødt og gennem 
aabne Døre indladt i Paradiset selv. Da viste Skrif- 
ten mig et andet Ansigt." Med Nødvendighed 
blev derfor Bibelens Betydning som stad- 
fæstende, nærende og vejledende Troens 
Liv i Hjærte og i Praksis det andet Hovedtræk 
i det evangelisk-lutherske. Kun det andet, — det 
maa ikke glemmes — men uadskilleligt forenet med 
det første. 

Hermed er angivet en meget vigtig Ejendom- 
melighed, som adskiller det lutherske fra det re- 

formerte. Dette sidste fik jo sit Grtmdpræg fra 
Ulrich Zwingli, og hans personlige Udvikling 
var gaaet en ganske anden Vej end Luthers. Det 
religiøse var ikke, i hvert Fald ikke fra Begyndel- 
sen, Hovedinteressen hos ham. Han var Humanist 
og Fædrelandsven til at begynde med. Som Huma- 
nist studerede han Oldtidslitteraturen og var op- 
fyldt af den humanistiske Idéverden hos en Eras- 
mus fra Rotterdam. Derved førtes han til Studiet af 
Bibelen, fik Øje for Kirkens Misbrug og sædeUge 
Forfald, brugte den fra sin Prædikestol til at rense 
Folkets Sæder, og først da Paavirkningen kom fra 
Wittenbergerreformatorens religiøse Genius, blev 
ogsaa han „Evangeliets" Forkæmper ud fra, som 
han kaldte det. Guds eget Ord, „das Selbstwort 
Gottes",!) Men paa enhver Maade var dog Bibelen 
hos ham det første og det grundlæggende. Deraf 
fulgte, at den ogsaa blev Lovbogen, hvor efter alt 
skulde rette sig, de gamle Kirkeskikke udrenses eller 
omdannes, og kun, hvad der i den var paabudt 
eller udtrykkelig tilladt, turde bibeholdes. Deraf den 
Radikalisme, som i den unge, reformerte Kirke fjer- 
nede alle Fortidsminder med noget Skær af det ka- 
tholske, f. Eks. intet Alter i Helligdommen, ingen 
Prydelser, intet Orgelspil, ingen hellig Sang, und- 
tagen Daveds Salmer, — denne iøjnefaldende Mod- 
sætning til Luthers Pietet overfor det traditionelle 
og det for Stemningslivet og Folkeopdragelsen be- 

') Theodor Brieger: Die Reformation, Berlin 1914.8. 227 f. 

tydningsfulde, naar det kUnde beholdes uden For- 
argelse og ikke ligefrem stred imod Bibelens Ord. 
Og denne bibelske Rigorisme omsatte sig til en 
Forestilling om Bibelens Inspiration, der efter- 
haanden betragtede hvert Skrift som i lige Grad 
indblæst af Guds Aand, ja hvert Blad, tilsidst ogsaa 
hvert Bogstav og Tøddel. Den reformerte Betragt- 
ning, som forskelsløst gjorde Bibelen til Guds Ord, 
var i Virkeligheden en Genoptagelse af Middelalde- 
rens herskende Bibelopfattelse. Den betegner, som 
vi straks skal se, en afgørende Forskel fra det lu- 
therske. Men den havde paa Grund af sin logiske 
Følgerigtighed og Menneskeaandens medfødte ra- 
tionaliserende Tilbøjelighed en egen Smittekraft, som 
bar den samme Inspirationslære ind i den lutherske 
Kirke i Slutningen af det 16. Aarhundrede og skaf- 
fede den Eneherredømme i det 17. Den volder 
endnu store Vanskeligheder indenfor vor danske 
Folkekirke, og er en af Hindringerne for den ind- 
byrdes Forstaaelse. Derfor er det ved Reformations- 
jubilæet af Vigtighed at faa det tydeligt frem, at 
denne Bibelopfattelse er et fremmed Element, 
som intet har med det lutherske at gøre. 

Luthers Stilling overfor Bibelen var paa Grund 
af hans fornævnte personlige Udvikling den, at være 
bunden i den rigeste Taknemmelighed og i den 
dybeste Lydighed og med den største Ærefrygt til 
„Guds Ord", som havde mødt ham i Bibelen. 
„Samvittigheden bunden i Guds Ord", det 

er en ægte luthersk Sætning, og den betegner den 
ene Side af Reformatorens Forhold til sin Bibel. 
Men fordi Troen i hans Hjærte havde fundet Guds- 
livets Rigdom i Syndernes Forladelse ved Kristus 
relativt uafhængigt af den hellige Bog, forinden 
han rigtig lærte at læse den, derfor var han ikke 
alene den i Guds Ord bundne Mand, men sam- 
tidig ogsaa mærkværdigt frit stillet overfor sin Bi- 
bel, som han dog elskede over alt paa Jorden. 
For rigtig at forstaa dette, maa man vide, at hos 
Luther har Udtrykket „Guds Ord", Gottes Wort 
eller blot „Das Wort", en ganske bestemt Betyd- 
^^ing,l) som atter har sin Oprindelse i hans per- 
sonlige Udvikling, saaledes som den ovenfor er 
skizzeret. 

Det betyder det samme som „Evangeliet" eller 
Evangeliets Kærne, Ordet om Syndernes Forladelse 
i Kristus, hengiven for vore Overtrædelser, oprejst 
til vor Retfærdiggørelse, eller kort og godt „Or- 
det om Kristus". Dette er Guds Ord, urokkeligt 
og uforgængeligt, fordi det udtaler, hvad han selv 
har oplevet som sit umistelige Eje, der har grebet 
og beriget ham med en saadan Kraft og Livs- 
fylde, at det til syvende og sidst er det eneste ube- 
tinget Værdifulde her piaa Jorden, tillige det visseste 
af alt, ligesaa vis og endnu vissere end hans egen 



^) Jvnfr. Theodor Brieger: Martin Luther und wir. Das 
reformatonische Christenthum Luthers nach seinen Kerupunkten. 
1916. S. 39 ff. 

Tilværelse, ligesaa " evigt som Gud selv, hvis hel- 
lige Aand han deri har fornummet. Naar han mø- 
der dette Ord i et bibelsk Skrift og skønner, at 
det er det, der bærer hele Tankegangen, dets be- 
lærende, trøstende og formanende Indhold, saa bøjer 
han sig for det som inspireret, og alt, hvad det ud- 
siger i umiskendelig Forbindelse med denne Evan- 
geliets Kærne, har for ham guddommelig Autoritet 
og indeholder den højeste Visdom, den dybeste Be- 
kræftelse, bringer den rigeste Næring for Sjælen 
og kræver ubetinget Lydighed. Omvendt: naar 
„Guds Ord" i denne egentligste Forstand ikke mø- 
der ham med umiskendelig Klarhed i et Skrift, 
eller naar et Skrift indeholder Ting, der synes ufor- 
enelige med Evangeliets Kærne, saa at det ikke 
vidner med samme Kraft og Tydelighed om Kri- 
stus og Frelsen i ham — hvad han kalder „Chri- 
stus treiben" — som f. Eks. Paulus eller Evan- 
gelierne, særlig Johannes Evangelium, saa tager 
han Afstand og forbeholder sig sin frie kristelige 
Personligheds Ret. Han praktiserer Paulus' s Ord, 
at det aandelige Menneske bedømmer alle Ting 
(1. Kor. 2, 15). 

Luthers karakteristiske Ord herom lyder saa- 
ledes: ,.,Deri stemme alle hellige Skrifter overens, 
at de alle prædike og drive paa Kristus. Det er 
ogsaa den rette Prøvesten til at dømme alle Skrif- 
ter, om de maa dadles eller ikke, naar man ser, 
om dé „Christum treiben" eller ikke; thi al Skrift 



Aåser os Kristus, Rom. 3, 21, og St. Paulus vil intet 
andet vide end Kristus, 1. Kor. 2, 2. Hvad der ikke 
lærer Kristus, det er endimu ikke apostolisk, selv 
om Peter eller Paulus lærte det. Atter: Hvad der 
forkynder Kristus, det vilde være apostolisk, selv 
om det var Judas, Annas, Pilatus og Herodes, som 
sagde det." (Erl. 63, 156 1 Fortalen til Jakobs og 
Judas Breve). 

Saaledes udtaler han om Jakobs Brev, dog sik- 
kert kun i Misforstaaelse af dets Indhold, den be- 
kendte affejende I>om, at det er „et Straabrev".^) 
Han forholder sig køligt og overlegent overfor He- 
bræerbrevet og Johannes Aabenbaring og bekender 
aabent, at hans Aand kan ikke finde sig i disse 
Skrifter med deres stærkt jødiske Præg, der paa 

^) Men i Fortalen til Jakobs Brev (1522) siger han udtryk- 
kelig: „Uagtet de gamle har forkastet denne St. Jakobs Epistel, 
roser jeg den dog og holder den for god, fordi den slet ingen 
Menneskelære opstiller og indskærper Guds Lov fyndigt (Gottes 
Gesetz hart treibet)." Fremdeles: „Derfor kau jeg ikke regne 
Brevet til de rigtige Hovedbøger; men dermed vil jeg ikke for- 
mene nogen, at han anbringer og ophøjer (hebe) det, som det 
lyster ham; thi der er mange gode Ord deri." Paa lignende 
Maade udtaler han i Fortalen til Joh. Aab. (1522) Erl. 63, 169: 
„Med Hensyn til denne Bog lader jeg ogsaa enhver raade efter 
sit Skøn og vil ikke have nogen bundet til mit Skøn (Dunkel) 
eller Dom." Endelig maa det ikke glemmes, at han kun sam- 
samligningsvis kalder Jakobs Brev „et Straabrev". Efter at 
han har angivet, hvilke Skrifter der i det N. T. bør gælde som 
de rette Hovedskrifter, som „viser dig Kristus og lærer alt, hvad 
der er nødvendigt og saligt for dig at vide," tilføjer han: „Der- 
for er St. Jacobs Epistel et rigtigt Straabrev i Sammenligning 
med dem (ein recht strohene Ep. gegen sie); thi det har dog 
ingen rtgtig evangelisk Tone i sig" (kein evang. Art an ihr). 
Men herom mere i andre Fortaler." Erl. 63, 115. 

sine Steder synes ham at gaa imod „Evangeliet". 
I det Gamle Testamente anerkender han de hi- 
storiske Bøger, fordi han deri møder Guds Riges 
Gang hen imod Tidens Fylde med Kristus, og hvis 
kommende Skikkelse han paa mange Maader fore- 
finder i Forbilleder af profetisk Værd. Selve de 
profetiske Bøger tager han som Guds Ord i den 
forberedende Aabenbaring og holder sig til Jesu 
eget Ord, at den gamle Pagts Bøger vidner om 
Frelseren. Det har han ogsaa let ved overfor de 
poetiske Bøger, fordi han deri møder rige og dybe 
Udtryk for det religiøse Liv i ham selv eller dog 
efter Datidens Fortolkningsmaade kan tyde og an- 
vende dem saaledes. Derimod leder han forgæves 
efter Kristus, eller de Spor, der fører frem imod 
Frelseren, i det G. T.s apokryfiske Bøger. Saa bry- 
der han overtværs med Opfattelsen i Middelalde- 
rens Kirke, som gennemgaaende ligestillede dem 
med de kanoniske, idet alt i Bibelen for den var 
Guds Ord. Han anviser dem en Plads til sidst i 
Bogen, men har for megen historisk Sans og Ær- 
bødighed for Overleveringen til at udvise dem af 
Bibelen; de faar deres egen Overskrift som gode 
Opbyggelsesbøger, men ikke af samme Rang som 
de andre. Paa lignende Maade foretager han en 
Omstilling i de nytestamentlige Skrifters Række- 
følge, og anbringer Hebræerbrevet, Jakobs og Ju- 
das' Brev sammen med Aabenbaringsbogen efter 
alle de andre. Et ikke mindre ejendommeligt Udtryk 

for hans frie Stilling møder man, naar han siger 
om Esthers Bog, at den lugter ham for stærkt af 
det jødiske, og ytrer om den og om Prædikeren, 
at han hellere havde set 1. Makkabæernes Bog og 
Jesu Sirachs Visdom paa deres Plads. Men atter 
her respekterer han Overleveringen saaledes, at en 
saadan Ombytning i den fra Kirken og Jøderne mod- 
tagne Skriftsamling vil han ikke tillade sig. Aller kla- 
rest fremlyser dog hans ejendommelige Stilling over- 
for Bibelen, naar man paa den ene Side erindrer, hvil- 
ket Kæmpearbejde, han har udført som dens Over- 
sætter og utrættelige Fortolker for Læg og Lærd, 
og paa den anden Side lytter til et Ord af ham, 
som er lidet kendt, men som er i høj Brad karak- 
teristisk for hele hans Bibelstandpunkt. Han siger: 
„Naar Modstanderne har slaaet løs med 
Skriften mod Kristus, saaslaar jeg løs med 
Kristus mod Skriften. "i) 

Altsaa: Samvittigheden bunden i Gads Ord, og 
af det samme Guds Ord eller Evangeliet selv fri- 
gjort overfor den Helhge Skrift til at bruge den 
med aandelig Skelneevne,^) det er det andet Hoved- 

^) Brieger auf Skr. S. 94. Anm. 33. (Op. lat. var. arg. IV,38i).. 

*) Ingen har Ret til at undre sig over, at Luther oftere i 
sine Skrifter taler om Bibelen som den, der i sin Helhed, for- 
skelsløst er Et med Guds Ord. Denne Opfattelse var i Alminde- 
lighed den herskende i Middelalderens Kirke; i den var han op- 
født, hele den kirkelige Samtid var gennemtrængt af den. Med 
den maatte han bryde uden at forefinde Begreber, sproglige Ud- 
tryk, der ha færdiee til Brug for den nye Opfattelse. Det var 
ham selv, som skulde forme dem ogsaa i sproglig Henseende, og. 

træk i det lutherske — kun det andet, men uad- 
skilleligt fra det første. For Luther betød det, at 
han maatte blive Reformator trods hans sønlige 
Kærlighed og Vedhængen ved Fædrenes Kirke, ja 
ved Paven, Han maatte udrense, hvad der i Romer- 
kirkens Lære og Ordninger stred imod eller for- 
dunklede Evangeliet om Kristus efter Jesu eget og 
Apostlenes Vidnesbyrd, og i Lydighed bøje sig for 
alt, hvad der i den hellige Skrift stod i nødvendig, 
umiskendelig Sammenhæng med Ordet om Synds- 
forladelsen i ham. Derfor kunde de syv Sakramenter 
med Ordinationssakramentet og Præsteskabets Mid- 
lerstilling og Messeofret og Helgener og Aflad ikke 
bibeholdes, medens Daaben og Nadveren efter Her- 
rens egen Indstiftelse maatte stilles i Forgrunden 
med en Kraft, hvori ingen overgaar Luther. Paa 
den anden Side kunde han holde sin Haand over 
saa meget af det gamle, som skønnedes at have 
løftende Værd uden ængsteligt at spørge, om det 
var paabudt eller udtrykkelig tilladt i Bibelen. Der- 

han var netop ikke Theolog i særlig Forstand ; han havde andet 
at gøre end at sysle med de nye Tankers korrekte Udtryksform 
og gennemføre den i alt, hvad der kom fra hans Pen. Han var 
Vidnet, Profeten og Stridsmanden, som maatte tage Kampen op 
mod en hel Verdens Aarhundreder gamle Tænkesæt. Intet Un- 
der derfor, at han til Tider kunde falde tilbage til de hævd- 
vundne Synsmaader og Udtryk i Situationer, hvor det ikke var 
Øjeblikkets Opgave al tage Afstand fra det gamle og præcisere 
det nye. Det betyder ikke, at han selv var ufærdig i sin Ud- 
vikling, endmindre, at han fra et vist Tidspunkt stod i Stampe 
og derefter, saa at sige, iførte sig middelalderligt Klædebon.. 
Jvnfr. Theodor Brieger: Martin Luther und wir, S. 41.44. 

for maatte han gøre Ordet til Hovedsagen, Midt- 
punktet i Menighedens Gudstjeneste, men nydanne 
den frit uden at indsnævre den i udelukkende bi- 
belske Former, f. Eks. med en ny Menighedssang 
ud af den kristelige Personligheds Fylde i poetisk 
Friskhed og Finhed, tildels i Folkevisens Spor, og 
ikke bunden alene til de davidske Salmer. 

I dette andet Hovedtræk er allerede det tredie 
givet: Personlighedens Frigørelse, Guds 
Børns Frihed i alt omfattende Betydning eller, som 
han kaldte det selv, „et Kristenmenneskes Frihed".^) 
Denne fremstillede han fra Begyndelsen efter dens 
religiøse Side, Personlighedens Frigørelse i dy- 
beste og højeste Betydning, og for saå vidt ligger 
den allerede i det første Hovedtræk, Gudsbamets 
Liv i Gud ved Syndernes Forladelse i Kristus. Men 
den rækker langt videre, ogsaa videre end til den 
ejendommelige frie Stilling til den hellige Skrift, 
uagtet Bundetheden i Guds Ord, som var det an- 
det Hovedtræk. Frigørelsen spænder over hele Men- 
neskelivet. Nu kan den menneskelige Personlighed 
udfolde sig frit i Overensstemmelse med Skaberens 
Ordninger efter sin individuelle Ejendommelighed 
og efter sit Livs Førelser. Det gudvelbehagelige Liv 
eller den kristeHge Fuldkommenhed skal ikke søges 
i regelbundet Præsteliv eller Mim^ke- og Nonneliv, 

^) Titelen paa et af Luthers reformatoriske Hovedskriftér fra 
1520, hvori Emnet dog kun behandles under Synspunket: Tro 
og Gerninger. 

men skal virkeliggøres i Menneskelivets Mangfol- 
dighed, idet enhver paa sin Plads lever som Guds 
Barn efter Guds Ord!. Det er det, man kalder Kalds- 
livets Helligelse som en væsentlig Side af det 
lutherske. Er den menneskelige Personlighed fri- 
gjort til det højeste, Barneretten hos Gud uden Kir- 
kens d: det særlige Præstedømmes Mellemkomst 
som uundværlig og blivende Formidler mellem Gud 
og Mennesket, saa har Kirken heller ingen Ret 
til at erklære Livet i dens særlige Tjeneste for en 
højere Fuldkommenhed; men den kristelige Fuld- 
kommenhed ligger i at vise Troskab og glad Ly- 
dighed, enhver netop paa sin Plads, hvor han eller 
hun nu blev stillet ved Guds Førelse, og efter sine 
ejendommelige Evner. Bonden i sin Bedrift og Kar- 
len i hans Tjeneste, Haandværkeren i sit Værksted, 
Embedsmanden i hans Særstilling, Kunstneren og 
Videnskabsmanden i deres aandsprægede Gerning, 
Husmoderen i sin travle Syslen, Moderen i sin Om- 
sorg for_ Barnets Legeme og Sjæl, Situepigen og 
Kokkepigen i deres Hverdagsarbejde, enhver kan 
og skal i sin Gerning se et helUgt Kald, hvori den 
højeste Fuldkommenhed kan vindes i Kærlighed til 
Gud og i Kærlighed til Næsten eller, hvad der er 
det samme, i Jesu Efterfølgelse, hvor Egenkærlig- 
heden bekæmpes, indtil den mere og mere dør 
bort. 

Fra dette Hovedpunkt i den lutherske Ethik ud- 
straaler den kristelige Frihed ogsaa til Samfunds- 

fiindslivets forskellige Sider. Frigørelsen gælder ikke 
alene det nærmestliggende, Menighedslivet, som skal 
udfolde sig uden noget Formynderskab af Præ&te- 
tjenesten, som netop kun er en Ordets Tjeneste. 
Ogsaa Staten og Borgersamfimdet frigøres til at 
leve efter sine egtne Love, d: efter sit Væsens Med- 
før i alle de forskellige Ordninger og Virksomheder, 
uden at Kirken skal være den ledende, endsige 
holde den unider sit Aag. Dermed er ogsaa Natio- 
nalitetsfølelsen og Fædrelandskærligheden frigjort 
fra den Dobbelthed, at være knyttet først til et inter- 
nationalt, jordisk synligt Samfund med Rom og 
Paven som Centrum, medens ens eget Folk med 
Fædrenes Historie og Fædrenes Jord kun kommer 
i anden Række, Ganske særlig maa her nævnes 
Familielivets Frigørelse og Helligelse som en Stand, 
der i sig selv er den gudvelbehagelige og bestemt 
til at være den Jordbund, hvori Ouds Ord saas 
og fuldbyrder sin Vækst med Frugt til Ouds Ære 
og den største Velsignelse for store og smaa, uden 
at det behøver en sakramental Indvielse (jfr. den 
katholske Lære om Brudevielsen som Sakramente) 
og uden at stilles i Skygge af Cølibatets, den løfte- 
bundne ugifte Stands formentlige højere Hellighed. 
Paa alle disse Omraader er Frihed i Overensstem- 
melse med Forholdets eget Væsen, der hviler i 
Guds Skaberorden, men en Frihed, som er bunden 
i Guds Ord paa Gmnd af Personlighedens Grebet- 
hed deraf, altsaa ingen Tvangsbundethed, et Hoved- 



73 

træk i det lutherske. Dette Hovedtræk har sin Plads 
som det tredie i Rækken. Men, som vi har set, 
lig-ger det allerede i det første, der angiver det 
lutherskes grundlæggende Væsensfylde, Oudsbamets 
salige Frihed og Bundethed i Gud ved Kristus, og 
træder os piaa en særlig Maade i Møde i det andet 
Hovedtræk, den lutherske Kristens ejendommelige 
Stilling overfor den hellige Skrift, bunden til Guds 
Ord, men fri overfor Bibelen som den hellige Hi- 
stories Skriftsamling. 

At den omtalte Frihed for Menigheden, den 
nydannede Kirke, ikke kom til Udfoldelse, men mere 
eller mindre forsvandt i Afhængighed af den fri- 
gjorte Stat, hvorunder den endnu for største Delen 
lider, det Hgger ikke i selve det lutherske, tvært- 
imod.! Det er heller ikke kommet med Luthers gode 
Villie. Tidsforholdenes Magt tvang ham til at be- 
nytte en Nødhjælp fra F^Tsternes Side for at værne 
Reformationen mod Paven og Kejsermagten og mod 
de revolutionære Strømninger, der opstod ved Mis- 
tydning af Evangeliets Frihed. Og hverken var 
Fyrsterne kristelige nok, de lutherske Førere aar- 
vaagne og kraftige nok, ejheller Menigheden mo- 
den nok til at forhindre, at Nødhjælpen blev en 
blivende Tilstand til Skade for Reformationens Arv. 
At løse denne forviklede Haardeknude og hidføre 
Kirkens Frigørelse fra Staten, uden at nogen af 
Parterne altfor meget lider ilde derved, og da navn- 
lig uden at Folket taber for meget derved, det er 

4 

en af Nutidens største og vanskeligste Opgaver, 
Men nærmere at komme ind herpaa ligesom ogsaa 
den nærmere historiske Redegørelse for Knudens 
Tilblivelse i Reformationstiden selv, det ligger uden 
for det Spørgsmaal, som hér har skullet besvares: 
Hvad er det evangelisk-lutherske? 

Her kunde vi nu standse, hvis ikke det nævnte 
tredie Hovedtræk netop i vore Dage paa Grund 
af Frihedsideernes ensidige Omsiggriben i Modsæt- 
ning til al Autoritet, led under en Mistydning og 
Misbrug, som gør det nødvendigt at værne det lu- 
therske mod Forvrængning. 



IV. 

DET SAAKALDTE „WORMSERPRINGIP" 
OG SUBJEKTIVISMEN SOM MISTYD- 
NING AF DET LUTHERSKE. 



Den 16. April 1517 kørte Luther ind ad Byporten 
i Worms. Man skulde have troet, at det var en 
af Fyrsterne, der kom til Rigsdagen, saa statelig 
var hans Følge, og saaledes bølgede Folkemængden 
ham i Møde. Ingen skulde tænke, at dette var 
den Munk og Professor, hvem Paven havde lyst i 
Bland, og som kim med frit Lejde fra Kejseren 
havde kunnet begive sig paa Vej til det store Rigs- 
dagsstævne uden at sætte sit Liv i Fare. Endda 
kunde det under Vejs stundom se truende nok ud. 
Men nu kom han, frimodig som den, der, idet han 
steg ud af Vognen, sagde til sine Venner: „Oud 
vil være med mig," medens Vennernes Kreds var 
behersket af den største Ængstelse baade for hans 
Liv og for Reformationens Sag. Pladsen tillader 
ikke her at komme nærmere ind paa de to følgende 
Dages Tildragelser, medens Luther mødte for Kej- 

seren, Kurfyrsterne, Pavens Sendemand, de andre 
Fyrster, Biskopperne og Rigets Stænder. 

Derimod skal de Ord hidsættes, hvormed han 
paa Rigsdagens anden Dag gav sit afsluttende Svar: 
„Naar jeg ikke bliver overbevist ved Skriftens Vid- 
nesb3a'd eller tvingende Bevisgrunde — thi jeg tror 
hverken paa Paven eller Kirkemøderne alene, da 
de ofte har faret vild og modsagt sig selv — , saa 
holder jeg mig til de af mig anførte Skrifter, og 
dermed er min Samvittighed fangen i Guds Ord, 
og jeg kan intet tilbagekalde, da det hverken er 
sikkert eller rent at handle imod sin Samvittighed. 
Gud hjælpe mig. Amen."i) Det blev i Sandhed 
verdenshistoriske Ord, og det i den Grad, at man 
i Nutiden har kaldt det Øjeblik, da de blev udtalt, 
„Individualismens Fødselsstund",^) og en moderne 
Theologi har deraf udledet det saakaldte „Wormser- 
princip", hvorpaa den støtter sin Subjektivisme og 
pjaastaar, at kun den er en ægte luthersk Theolog 
eller den sande lutherske Præst, som, følgende sin 
individuelle Samvittighed og de Skriftsteder, der har 
grebet den, fremsætter og kæmper for sine Anskuel- 
ser, ligegyldigt, om de er i Overensstemmelse med 
eller fornægter, hvad der for Luther selv var umi- 
stelig Sandhed, ja eneste Sandhed til Salighed. 

^) Paul Kalkoff: Luther und die Entscheidungsjahre der 
Reformation. Miinchen und Leipzig 191 7. S. 239. 

^) Jvnfr. G. Jørgensen: Luther og hans Tid, IL S. 126. 
Folkelæsning Nr. 272. Gad 1906. 

Efter det saaledes forstaaede „Wormserprincip" 
bliver Personlighedens Frigørelse, der ovenfor blev 
nævitit som det tredie Hovedtræk i det lutherske, 
gennemført til en Yderlighed, der paa Forhaand 
synes at maatte ende i en Sprængning af det 
lutherske, selv om der gives saadanne Subjektivister, 
hvis Samvittigheds Grebethed eller Bundethed lig- 
ger indenfor dets Grænser. Tankegangen er nemlig 
denne, at enhver maa blive staaende ved de Skrift- 
steder og ved de Fornuftgrunde, som for hans ejen- 
dommelige Personlighed vejer tungest. Saa møder 
nu den ene med sine Skriftord og sine Grunde, en 
anden beraaber sig paa sine derfra forskellige ; atter 
en tredie føler sig bundet til ganske andre Skrift- 
steder og for ham overbevisende Grunde og saa- 
ledes fremdeles. Og skulde det hænde, at nogen 
ved sin Læsning af den hellige Skrift og sin For- 
nufts Overvejelser føres til Anskuelser, som er i 
ligefrem Modstrid med, hvad Luther ansaa for det 
eneste sande Evangelium, og hvad der var selve 
Reformationens Kildespring, saa skal han ogsaa 
anerkendes som „luthersk" i Kraft af dette „Worm- 
serprincip", der ikke skal indeholde andet end Per- 
sonlighedens Frigørelse og Selvhævdelse i dens rent 
individuelle Ejendommelighed. Men da nu Sand- 
heden kun kan være én, saa skal det være det 
ægte lutherske Aandslivs Vilkaar, at alle sandheds- 
kærlige Mennesker maa forholde sig afventende 
og med ædel Liberalitet respetktere de andres An- 

4* 

skuelser ligesaa dybt, som han føler sig forvisset 
om sin Overbevisnings Ret, indtil den historiske 
Udvikling efterhaanden bringer Afklaring, godtgør 
alt det forkertes Mangel paa Levedygtighed, op- 
retholder, hvHid der har virkelig blivende Sandheds- 
værdi, idet dog den fuldkomane, ubeskaarne Sand- 
hedserkendelse først kan naas tilsidst ved en Af- 
gørelse af Sandhedens Herre. 

Enhver, som har faaet .levende Indtryk af Lu- 
thers Personlighed og ikke kan glemme, hvad der 
gav ham Kraft til alle Livets Kampe og samtidig 
var det eneste, han levede for og ønskede at dø 
paa, vil straks have en umiddelbar Følelse af, at 
denne yderliggaaende Subjektivisme, hvad den saa 
end ellers er, og selv om den ikke fører ind i en 
Fornægtelse af det kristelige for den enkeltes Ved- 
kommende, ikke har Ret til at kalde sig evange- 
lisk-luthersk, saalidt som den har noget at gøre 
med det centrale i den lutherske Reformation. 
Spørgsmaalet bliver derfor tilsidst, om det, som den 
umiddelbare Følelse tilsiger, bekræftes, eller om det 
faar Uret, naar „Wormserprincipet" i moderne Be- 
tydning stilles Ansigt til Ansigt med, hvad de nyeste 
historiske Undersøgelser har udfundet om Luthers 
Holdning paa Rigsdagen i Worms. 

Det første og vigtigste er, hvad han i Virke- 
ligheden har sagt i sit afsluttende Svar, og hvad 
der var hans egen Mening med disse verdenshisto- 
riske Ord. Her er der nu den Vanskelighed, at 

Akterne for de to historiske Dage, den 17. og 18. 
April 1521, ikke er fuldstændigt bevarede, og hvad 
der er bevaret, er ikke i enhver Henseende paa- 
lideligt. Hans Taler blev holdt baade paa Latin 
og Tysk, og hans to Siendebreve til Kejseren og 
Kurfyrsterne, Fyrsterne og Stænderne om, hvad der 
var passeret i Worms, var det ene paa Latin og det 
andet paa Tysk, begge dateret 28. April 1521. Vel 
er begge disse Skrivelser endnu bevarede;^) men 
Luther skriver selv til sin Ven Spialatin 10. Juni 
1521, at det tyske Brev til Sitænderne har man trykt 
uden hans Vidende under hans Fraværelse, og at 
denne Gengivelse — dien eneste, vi har — er fuld 
af Fejl.2) Saaledes er vi henviste til Brevet til Kej- 
seren, og, hvad selve Talerne angaar, haves ogsaa 
kun Gengivelsen af den latinske til Raadighed. Der 
er ingen Tvivl om, at Luther i dennes Slutning 
har henvist til Skriftens Vidnesbyrd; men Spørgs- 
maalet er, hvad han har ment med den Tilføjelse, 
der plejer at gengives ved Ordene „klare Grunde", 
om det er et nyt og selvstændigt Led, eller om det 
af Luther er tænkt i den allernøjeste Forbindelse 
med ,i^Skriftens Vidnesbyrd". Det drejer sig om 
Betydningen af det latinske Ord „ratio", nærmere 
„ratio evidens^^. Paa Dansk betyder det Fornuft 
eller Forstand, og Grunde, som denne bruger paa 



^) Enders: Dr. Martin Luthers Briefwechsel III Nr. 427 og 
428. S. J29 og 135. 

") Enders, III. Nr. 441. S. 171 f. 

overbevisende Maade. Fra subjektivistisk Side gaar 
Talsmændene for „Wormserprincipet" i moderne 
Betydning- ud fra som en Selvfølge, at Luther har 
ment de Grunde, som en „følgerigtig videnskabelig 
Tænkning", altsaa Fornuften, paa egen Haand uden 
Skriftens Vejledning kan fremføre. I saa Fald bli- 
ver Luthers Mening, at kunde man gendrive ham 
enten med Vidnesbyrd af den hellige Skrift eller 
med den menneskelige Tankes egne Grunde, var 
han villig til at genkalde. Dermed vilde han have 
gjort en overordentlig vidtrækkende Indrømmelse 
med Hensyn til Muligheden af, at han kunde be- 
finde sig i en Vildfarelse med det af ham for- 
kyndte Evang'elium, og han havde overladt Menne- 
skets Fornuft uden Guds Aands Hjælp at dømme 
om dets Sandhed. Han havde i Virkeligheden ind- 
taget et udpræget rationalistisk Standpunkt. 

Paa Forhaand maa man anse dette for i højeste 
Grad usandsynligt. Hvem kan forene dette med 
Indtrykkene af Luther, saaledes som han ellers 
overalt træder os i Møde j sit Liv og i sine Skrifter ! 
Og nu har i nyeste Tid en tysk Lærd undersøgt 
den omhandlede Udtryksmaade nærmere og er kom- 
men til et ganske modsat Resultat. „Skrift og 
Fornuft", scriptura et ratioy er en Terminologi, hvis 
Historie kan forfølges tilbage til de store Kirke- 
læreres Tid i Oldkirken. Prof. Preuss i Erlangen 
har undersøgt den og anstillet samme Undersøgel- 
ser i Luthers Skrifter for med Sikkerhed at kunne 

i!astslaa, hvad Reformatoren har ment med sine 
Ord i Worms. H^n påaviser^ at ratio kan have en 
tredobbelt Betydning: 1) Fornuften i højere Be- 
tydning som den, der grunder over Tilværelsens 
Gaader og ved følgerigtig, videnskabelig Tænkning 
søger at danne sig en Livs- og Verdensanskuelse; 
2) Forstanden som det praktiske Livs uund- 
værlige og uvurderlige Medhjælper, der yder sin 
Tjeneste i alle Foretagender, de store paa Indu- 
striens og lignende Omraader, de smaa i Husvæss- 
net o. lign.; og 3) den formelle logiske Evne, 
der som en ydmyg og lydig Tjenerinde drager 
Slutninger ud fra givne Forudsætninger, men ikke 
paa egen Haand udtænker noget som helst. I 
Theologiens Historie hjar „ratio" i førstnævnte Be- 
tydning spillet en stor Rolle i Skolastikens Tid un- 
der Indflydelse af Aristoteles's Skrifter, denne græ- 
ske Tænker, i hvem Luther saa en Arvefjende mod 
det sande Evangelium. Det er bekendt, at „ratio" 
i samme Betydning som den højt priste menneske- 
lige Fornuft var den raadende i Oplysningstiden, 
„Rationalismens" Tidsalder. Hvad betyder nu da 
Ordet hos Luther? 

Prof.^ Preuss i Erlangen godtgør, at i Luthers 
Skrifter er „Skrift" og ^jatio" (ogsaa „Skrift" eller 
,,ralio^), et tilbagevendende Udtryk med faststaa- 
ende Betydning. I Modsætning til Skolastikerne 
med Aristoteles har han ved „ratio" kun tænkt paa 
Ordets tredie Betydning, den formelle, logiske Slutte- 

evne. Naar han altsaa i Worms som Betingelse 
for, at han skulde kunne tilbagekalde, har forlangt, 
at man skulde gendrive ham ved Hjælp af „testimo- 
nia scripturæ aui ratio evidens. Skriftsteder eller 
„klare Grunde", saa har han ikke ment andet end 
selve den hellige Skrift, eller hvad der med uimod- 
sigelig logisk Følgerigtighed kan udledes af Skrif- 
tens Ord. 

Dette Resultat lader sig ogsaa kontrollere uden 
lærde Undersøgelser. Fra vor Børnelærdom er det 
bekendt, at Luther i Forklaringen til den første 
Trosartikel takker Gud, fordi han har givet mig og 

endnu opholder mig Legeme, Sjæl „Fornuft 

og alle Sanser". Dermed mener han øjensynlig For- 
standen med dens uvurderlige Hjælp i al jordisk 
Virksomhed. Men i Forklaringen til den tredie Tros- 
artikel siger han: „Jeg tror, at jeg ikke ved egen 
Fornuft eller Kraft kan' tro paa Jesus Kristus, min 
Herre, eller komme til ham; men den Hellig Aand 
o.s.v." Her taler han om Fornuften i højere For- 
stand, deji, der ved sin egen Hjælp, uden at ty 
til Aabenbaringen og uden at ville bede om Guds 
Aands BiStasid søger at løse Tilværelsens Gaader. 
Den tager han saa stærkt som muligt Afstand' fra, 
naar Talen er om den kristelige Tros Indhold, idet 
han paa almenfattelig Maade i sin Katekismus vil 
sammenfatte, hvad han har kæmpet for siden 1520. 
Derfor kan der ikke være Tale om, at „Wormser- 
principet" af 1521 skulde give nogen som helst 

Ret for lutherske Kristne og Theologer til at lade 
Fornuften med sine „klare Grunde", uafhængig af 
og jævnsides med den hellige Skrift, afgøre, hvad 
der hører ind under den kristne Tros Indhold, og 
hvad ikke. Det er muligt, at den, der følger denne 
Mistydning af Luthers Ord i Worms, endda kan 
bevare det inderste i den kristne Tro; derom døm- 
mer vi ikke, og til syvende og sidst er det da 
ogsaa kun Hjertekenderen selv, der kan afgøre, 
om et Menneske, hvis ydre Færd ikke er i lige- 
frem A/liodstrid med Guds Bud og Jesu Krav, er 
en Kristen eller ikke. Men luthersk Kristen og 
luthersk Theolog bør en saadan give^ Afkald paa 
at kalde sig. Thi hvor meget det end var Luther 
imod, at man kaldte sig efter hans Navn, saa vilde 
han, naar nu engang Ordet „luthersk" er blevet 
konfessionelt Særnavn, med al sin Kraft værge sig 
imod, at Talsmændene for „Wormserprincipet" i 
moderne Betydning kalde sig Lutheranere, end 
sige de ægte lutherske Theologer og Præster. 

For dem, der kan læse Latini, selv om det fal- 
der lidt besværligt, er det Umagen værd nøje at 
gennemlæse det ovennævnte Sendebrev fra Luther 
til Kejseren umiddelbart efter Wormserrigsdagen.^) 
Der omtaler han vel (S. 131, L. 50 f), at han først 
paa selve Rigsdagen den' 18., og siden i Forhand- 
lingerne med et Udvalg af dens Medlemmer den 
24. April, har tilbudt at ville genkalde, „naar blot 

^) Enders III. S. 130—34. 

han blev belært ved de guddommelige Skrifter eller 
med klare Grunde" (modo per literas divinas aut 
e viden ti ratione docerer). Men at han ikke hermed 
i mindste Maade kan have tænkt paa Fornuft- 
grunde, uafhængige af den hellige Skrift, men kun 
p<ia, hvad der med logisk, uimodsigelig Følgerig- 
tighed kan udledes af Skriftens Vidnesbyrd, selv 
om de ikke udtaler det direkte, det fremgaar med 
uimodsigelig Klarhed deraf, at han iøvrigt i hele Bre- 
vet kun taler om „klare og aabenbare hellige Skrif- 
ter", „de guddommelige, nemlig de evangeliske og 
profetiske Skriftord", „de guddommelige Skriftord, 
som ieg har anført i mine Bøger" og „Guds Ord", 
eller „Guds aabenbare, klare og frie Ord, som 
med Rette bør forblive højere end alt andet og alle 
Menneskers Dommer", derimod ikke en Stavelse 
om andre Grunde. Lejlighedsvis citerer han ogsaa 
Augustin, som siger: Denne Skriftens Autoritet er 
større end alt, hvad Menneskeaanden evner og rum- 
mer". („Major est hujus scripturæ autoritas quam 
totius humani ingenii capacitas"). 

I dette Brev, som Luther har skrevet til Kejse- 
ren om Tildragelserne i Worms kun tre Dage efter 
hans sidste Forhandling med Rigsdagens Udvalg 
og ti Dage efter, at de berømte Ord var udtalt, 
har vi deres autentiske Forklaring ved ham 
selv. Den lukker Døren for ethvert subjektivistisk 
Forsøg paa at benytte Wormsordene som et Prin- 
cip, hvorefter den sande lutherske Kristne udeluk- 

kende har at holde sig til de Skriftord og de For- 
nuftgnimde, som er overbevisende for ham selv 
efter hans individuelle Ejendommelighed. Thi ifølge 
Sendebrevet er det kim „Guds Ord" i Skriften, 
som tør være den højeste Autoritet og være bin- 
dende for Samvittigheden. Men for Luther er, som 
vi har set,i) Guds Ord det samme som „Evange- 
liet" eller Evangeliets Kærne, Ordet om Syndernes 
Forladelse i Kristus/ hengiven for vore Overtræ- 
delser og oprejst til vor Retfærdiggørelsie, eller kort 
og godt „Ordet om Kristus". Vil nogen gaa mod 
Kristus med Skriften, saa gaar Luther med Kristus 
mod Skrift€n,2) og der kan derfor ikke være Tak 
om, at Nogen, som med siine Skriftord og sine 
Fornuftgrunde tager Afstand fra, endsige stiller sig 
i Modsætning til Kristus som Synderes Frelser i 
paulinsk Bletydining, skulde kunne have Ret til i 
Kraft af „Wormserprincipet" at kalde sig luthersk. 
Den paulinske Kristus er netop den Herre og Frel- 
ser, til hvem Luther bekender sig, og i Sende- 
brevet til Kejseren gør han Paulus's Ord til sine 
(Gal. 1): „Dersom vi eller en Engel fra Himmelen 
har forkyndt Eder et andet Evangelium, være han 
en Forbandelse".^) 

Saaledes kan der ingen Tvivl være om, at den 
korrekteste Gengivelse af Luthers afgørende Ord 
paa Rigsdagen i Worms er ikke den, som ovenfor*) 

O S. 64fF. ^) Se ovenfor S. 68. ^) Enders III. S. 132. 
*) S. 76. KalkoiFs OversæUelse af Ordene. 

blev hidsat efter en af de anseteste tyske Luther- 
forskere fra nyeste Tid. Mein lykkeUgst og mest over- 
ensstemmende med Luther selv har Prof. Hjalmar 
Holmquist i Lund gengivet Wormsordene, naar han 
lader Luther sige: „Medmindre jeg ved Guds 
eget Ord eller derfra hentede klare og 
tydelige Grunde kan overbevises, saa 
hverken kan eller vil jeg tilbagekalde eller 
rette et eneste Ord".i) 

Endelig maa det ogsaa tages i Bletragtning, at 
Luther drog til Worms med det faste Forsæt, ikke 
at tilbagekalde noget, men fri og frank at bevidne 
sin Tro som den i Guds Ord grundede ufejlbare 
Sandhed. Kun af sine mest velmenende Venner, 
der frygtede det værste for ham selv og for Re- 
formationen, lod han sig bevæge til at tale paa 
Rigsdagen, som om der var nogen Mulighed for, 
at han kunde have taget fejl og gendrives. Saa 
sikker og vis som hans eget Liv var ham den 
Sandhed, han kæmpede for; her var ingen Mu- 
lighed for Fejgtagelse, eftersom han havde mødt sin 
iGud og Frels!er med Syndlernes FoHadelse og fun- 
det denne bekræftet i hans eget Ord. Luther har 
senere anset det for en Synd,^) som har voldet ham 
svære Sjælelidelser, at han i Worms lod sine Til- 
hørere blot i Forbigaaende regne med, at han kunde 

') Martin Luther. Dansk Overs. S. 60, 

2) Walther: Luthers Personlighed. D. O. S. 24 — 25. Wal- 
ther: Fiir Luther wider Rom. S. 358. 71 — 73. 

have grebet fejl og blive nødt til at tilbagekalde. 
Endnu i hans sidste Dage kunde Angeren derover 
overfalde ham. Der foreligger Vidnesbyrd nok om, 
at Tanken om at tilbagekalde har Luther afvist 
med den største Bestemthed, allerede to Aar, før 
han drog til Wormsl, og siden efter. Sin Eftergiven- 
hed overfor sine Venner paa Rigsdagen, da han 
gjorde den formelle Indrømmelse at kunne blive 
gendrevet ved Guds Ords klare Grunde, har han 
ikke alene fortrudt, men han har gjort, hvad han 
formaaede, for at al Verden maatte forstaa, at det 
af ham bevidnede Evangelium var Sandheden selv, 
Guds urokkelige Aabenbaring. Derfor er intet mere 
ututhersk end den Paastand, at ethvert Menneske 
skulde have Ret til at danne sig en personlig Over- 
bevisning efter sin egen Smag. Men ikke alene 
denne yderligstgaaende Subjektivisme, der sætter 
Guds Ords Myndighed ud af Spillet, er uluthersk. 
Uluthersk er ogsaa, som vi n'u har set, enhver the- 
ologisk Tankegang, som vel ikke forkaster Aaben- 
baringen og ikke vil være den hellige Skrift for- 
uden, men forbeholder sig med sine Skriftsteder 
og sine Fornuftgrunde at hævde Anskuelser, som 
er uforenelige med det klare nytestamentlige Vid- 
nesbyrd om Kristus, og hvad der med logisk Nød- 
vendighed maa udledes deraf. 

Personlighedens Frigørelse er kun det tredie 
Hovedtræk i det lutherske, ligesom den ejendomme- 
lige Stilling til Guds Ord og den hellige Skrift kun 

er det andet. Mleii begge er de uadskillelige fra det 
lutherske, naar blot det første Hovedtræk hævdes 
i sin Førsteramgsstilling. Og det første, hvori de 
to andre er tilstede som uUiiidværlige Bestanddele, 
ligesom de hos Luther selv var udeleligt sammen- 
knyttede med det inderste og dybeste i hans gen- 
fødte Personlighed, er og bliver selve Troens Liv, 
Hjærtets Livsbevægelse opad imod Gud og 
i sine Frugter overfor Næsten, saaledes som dette 
Liv udfolder sig hos den, der i Jesus Kristus som 
Synderes Frelser og Forsoner har faaet Barneret 
hos Gud som sin himmelske Fader. 

I. 

PHILIP MELANCHTHON SOM LUTHERS 
MEDARBEJDER. 



Da Philip Melanchthon den 2Q. August 1518 
holdt sin Tiltrædelsestale som Professor i Græsk 
ved Wittenbergs Universitet, stod den unge, kun 
21 Aar gamle Magister som en 1 sjælden Grad højt 
fudrustet Repræsentant for det bedste i den Be- 
vægelse, man har kaldt Humanismen. Allerede 
som lille Dreng var han blevet draget mod Huma- 
nismen gennem sin Beundring for sin Moders Mor- 
broder, den berømte sproglærde Humanist Reuch- 
lijn. Det var denne, der i Spøg gav ham den 
græske Form for hans Efternavn Schwarzerd, som 
Reuchlin fejlagtigt eller spøgende forklarede som 
betydende „Sort Jord". 

Tidligt havde Melanchthon tilegnet sig det nye 
Dannelse sstof, som Humanismen havde bragt 
for Lyset og lovpriste: han var saa fortrolig med 
de gamle klassiske Sprog og med de gamle klas- 
siske Forfattere, at han kun 12 Aar gammel 1509 
blev immatrikuleret ved Heidelberger Universitetet, 

som han dog allerede forlod igen 1512, da man 
paa Grund af „barnligt Udseende" nægtede ham 
Adgang til at tage Magistergraden, som han saa 
tog i Januar 1514 ved Universitetet i Tiibingen. 

Men han havde tillige paa forunderlig Maade 
ligesom i sin Pferson virkeliggjort Humanismens 
højeste Dannelsesideal: hans fint skolede Aand 
var i Besiddelse af ,,,den rette Dannelse", som skulde 
bestaa deri ,;,at have en rigtig Dom over alle Ting 
og alle Sæder og saa ogsaa at kunne fremstille, 
hvad man har bedømt, rigtigt, tydeligt og velordnet." 
I Stedet for ørkesløse logiske Kunststykker over 
et engaing givet Stof søgte han ved Kildestudier 
til en suind og rigtig Dom. 

Og endelig var han grebet af den sædelige 
Begejstring, som er den sydtyske Humanismes 
Fortrin for den vælske Humanismes hensynsløse 
Hævdelse af Personlighedens Frihed og Ret. 

Det var hans Grandonkels Anbefaling, som 
havde skaffet ham Kaldelse til Wittenberg. Men 
iøvrigt nød han allerede da blandt alle Sproglærde 
den største Anseelse. Selv Erasmus fra Rotter- 
dam priste dette unge Vidunder. 

Havde der fra Wittenbergertheologernes Side 
været nogen Betænkelighed ved at modtage Me- 
lanchthon, saa svandt denne i alt Fald øjeblikkeligt 
ved hans første Forelæsning. Allerede samme Dag 
skrev Luther et begejstret Brev til Kurfyrstens 
Sekretær, Spa la tin: „Melanchthon har holdt os 

en Tale, saa lærd og saa smuk og egnet til at 
vække en saadajn Beundring hos alle tilstedeværende,, 
at det ikke mere behøves, at du anbefaler ham. 
Vi k'an lykønske os selv til en saadan Lærer og 
takker vor Fyrste, der har givet os ham." Og sti art 
„"studerede de alle græsk". 

Der Var ogsaa Toner i Melanchthons Tale „Om 
en Reform af Ungdommens Studier", som nok 
kunde faa beslægtede Strænge til at klinge hos 
IWittenbergerne. Naar han prisede det hebraiske 
Sprog som „Profeternes Sprog", men dog først 
og sidst det græsl<e, som tillader os at „tale med 
Guds Søn, med Evangelister og Apostle, med Si. 
Povl uden Tolk", da kaldte det paa deres inder- 
ligste Længsler og dybeste Oplevelser. Naar han 
begejstret kaldte Studenterne til Kildestudiet, var 
det i Sjaralklang med den wittenbergske Bevægelse 
tilbage til den gamle Kirke. Og naar han endelig 
er'klærede det for sit Maal „at bringe Kirkens Lære- 
sætninger i. Samklang med den evangeliske Sand- 
hed", lød det jo ganske som det reformatoriske 
Maal, som foresvævede Luther og hans Venner. I 
Melanchthon fik de en Vaabenfælle, som var vel- 
skikket til at tage Kampen op ved deres Side, men 
dernæst kunde Vaabensmedens Søn fra Bretten og- 
saa smedde dem skarpe og tunge Vaaben til deres 
aandelige Kamp. 

Og dog var der noget, denne tidligt modne 
Yngling ikke kendte. Hans Barndoms og Ungdoms 

Kirketro var for ham væsentligt en intellektuel An- 
tagelse. Uden Kamp synes han at være vokset op 
og have udfoldet sin Personlighed harmonisk un- 
der omhyggelig Pleje. Derfor var hans religiøse 
Pnæg væsentHg af etisk-religiøs Art: den sæde- 
lige Stræben var ham nok, og den dybe Afmagt 
overfor Idealet havde han ikke lært at kende. Hele 
den vældige Bodskamp, som havde hærget og for- 
met Luther, laa udenfor Melanchthons Erfarings- 
kreds. 

Da lærte Melanchthon Luther at kende. 
Og da oplevede han, hvad han i 1540 skrev i sit 
Testamente: „Jeg takker den ærværdige Dr. Martin 
Luther, fordi jeg har lært Evangeliet af ham." 

Det er næppe muligt nu i Enkeltheder at klar- 
gøre, hvorledes den unge Humanist blev evange- 
lisk Kristen. Men jeg synes, man faar et Finger- 
peg, naar man læser hans Fortale til Luthers Psalme- 
forklaring fra Marts 1519. Han skriver her bl. a.: 
„Hvad nytter det at vide, at Verden er skabt af 
Gud, naar du ikke tilbeder Skaberens Barmhjer- 
tighed og Visdom? Hvad gavner det dig at er- 
kende Guds Barmhjertighed og Visdom, naar du 
ikke forvisser dig om, at han er barmhjertig og 
vis miod dig? Thi det alene er at erkende Gud, og 
derom ved Filosofien intet, men kun Kristendom- 
men." 

Naar man læser Linier som disse, synes jeg, 
man ser den unge, lærde Professor sidde under 

Luthers Prædikestol og Katheder. Han „vidste" 
jo saa godt alle Læresætninger om Gud. Han 
forstod at erkende disse Sætningers Betydning og 
Sammenhæng forstandsmæssigt. Men der var noget, 
hans „Filosofi" intet vidste om. Og dette „noget" 
laa som en Livsoplevelse bag alt det, Luther for- 
kyndte og lærte. Det vakte i Melanchthons fint- 
stemte og ligevægtige Sjæl først en Mislyd, men 
siden en „Uro i Retning af Inderlighed", der førte 
ham ind i Livsoplevelsens Land, ind i Tilbedelsens, 
ind i Naadens Verden. Derinde lukkede Evange- 
liet sig op for ham : Evangeliet om Guds uforskyldte 
Naade i den korsfæstede Jesus Kristus. 

Da blev Philip Melanchthon Luthers Ven og 
Medarbejder for Livet. 

IL 

Samarbejdet mellem Luther og Me- 
lanchthon havde som Forudsætning Venska- 
bet mellem disse to højst forskellige Naturer, mel- 
lem den stærkt lidenskabeligt bevægede, dybt reli- 
giøse, genialt anlagte Munkepræst og den 14 Aar 
yngre, harmonisk afklarede, etisk stræbende, mange- 
sidigt talentfulde Lærde. 

Der kan næppe tvivles om, at Luther ogsaa i 
Venskabsforholdet var den største, som han var 
den stærkeste. Han nærede den dybeste Beun- 
dring for Melanchthon: „Paa Jorden gives der 
ingen, Solen skinner ikke over nogen, der har til- 

svarende Gaver." Ja, han tænker undertiden, at 
han „raaaske er Forløberen for Melanchthon, for 
hvem han efter Elijas Forbillede skal berede Vej 
i Aand og Kraft". Denne Beundring er forenet med 
den varmeste Omhu og Ømhed for den yngre 
Ven. Dette havde vel sin Grund baade i Alders- 
forskellen mellem dem og i den Omstændighed, 
at Luther havde faaet Lov at hjælpe Melanchthon 
til Livet i Kristus. Hauis Omsorg for Melanchthons 
Helbred kunde vise sig næsten moderligt i, at han 
1520 nødte Vennen til at indgaa Ægteskab med 
den jævnaldrende Borgmesterdatter fra Wittenberg, 
Katharina Krapp, der blev Melanchthon en tro- 
fast Medhjælp og var ham en jævnbyrdig Hustru 
i aandelig Henseende. Men den kunde ogsaa vise 
sig i Vælde, som i den mægtige Bøn, hvormed 
Luther i 1540, da Melanchthon var blevet dødssyg 
af Sorg og Skam over den sørgelige Historie med- 
Filip af Hessens Dobbeltægteskab, i hvilken han 
var blevet inddraget, „satte Gud Stolen for Etøren 
og tudede ham Ørene fulde med alle hans For- 
jættelser i den hellige Skrift om, at han hører Bøn- 
ner". Og endelig viste Luther Melanchthon en 
ubrødelig Tillid. Dette har maaske aldrig vist 
sig skønnere end under Forhandlingerne paa Rigs- 
dagen i Augsburg. Da man her fra begge Sider 
nærede Mistvivl til Melanchthon, der førte en Po- 
litik, som Luther slet ikke kunde billige, mistvivlede 
denne dog ingensinde om hans Oprigtighed. Ja, 

Luther, som frygtede for de paveliges Mistydning 
af Melanchthons Indrømmelser, forsikrede ham gen- 
tagne Gange om, at der ikke i hans Sind var 
nogen Mistillid og trøster ham: „Pin ikke dig selv 
over deres Dom, der siger og skriver, at du har 
givet alt for meget efter for Papisterne." 

Det lader sig næppe hævde, at Melanchthon 
staar lige saa kønt i Venskabsforholdet. Han glemte 
vel aldrig, hvad han skyldte Luther, og den Maade, 
hvorpaa han ved Luthers Jordefærd tolkede Sor- 
gen, var baade ægte og gribende. Alle Luthers 
Venner maatte jo netop dengang føle sig „som 
stakkels forældreløse Børn, der har haft en ud- 
mærket Mand til Fader og nu har mistet ham". 
Og selv om Melanchthon ikke har kunnet ud^ 
trykke sit Venskab saa umiddelbart og menneske- 
ligt jævnt som Luther, saa er der dog en ægte 
Hjerteklang i hans Befrielsesraab, da han erfarer, 
at Luther er i Sikkerhed paa Wartburg: ,,Vor aller- 
dyrebareste Fader lever", og i hans Brev til Spa- 
latin uinder Luthers Sygdom paa Wartburg: „Ak^ 
kunde jeg dog blot med mit eget Liv købe hans 
Liv; vi har ingen guddommeligere Mand paa Jor- 
den." Men han var af en anden Støbning end 
Luther, og der kom en Tid, hvor den første, stærke 
Betagelse og Overvældelse gav Plads for klare Over- 
vejelser, der viste ham, at der var Punkter, hvor 
han ikke helt kunde følge Luther. Og skønt denne 
med ægte Frisind og Storsind kunde se bort fra 

5 

saadarøie Uoverensstemmelsier, lader det sig næppe 
nægte, at Melanchthon kunde føle sig trykket af 
Luthers Storhed. ie:g tror, den svenske Forsker 
Hjalmar Holmquist træffer det rette, naar han 
sammenfatter Dommen herom i følgende Ord: 
„M. var en stærk, etisk Personlighed med de æd- . 
leste og reneste Hensigter. Han afskyede alt raat 
og uanstændigt. Men hans forsigtige Natur og maa- 
ske ogsaa Trykket fra den aandeligt overlegne Lu- 
ther, medførte nogen Tilbøjelighed til Smaalistighed 
og Bagveje, som stak grelt af mod Luthers hensyns- 
løse Aabenhed ; tillige fremtraadte en vis mindre 
tiltalende Lyst til at kritisere den stærkere Ven paa 
hans Ryg." I alt Fald vil det altid kaste en Skygge 
over ham, at han i sin Harme over, at Luther uden 
hans Vidende indgik Ægteskab med sin Katharina, 
kunde skrive det stygge Brev til Camerarius. 

Men med alt dette tør det ikke glemmes, hvad 
Melanchthon kom til at betyde som Luthers Ven 
og Medarbejder. Netop ved deres Forskellighed 
kom de to Venner til at udfylde hinanden paa den 
kønneste Maade, og for hele Lutherdommens Hi- 
storie fik Melanchthons Indsats afgørende Betyd- 
ining. Jeg har blot villet afværge en traditionel 
Misforstaaelse af Forholdet mellem Luther og hans 
Medarbejder. 

Og endnu en Mistydning maa afvises. Forhol- 
det skildres ofte saaledes, at Luther var den stejle 
og afvisende, Melanchthon den milde og efter- 

givende i Forholdet til den svejtsiske Reformation 
og til de pavelige. Denne Mistydning er vistnok 
opkommet derved, at Melanchthon utvivlsomt var 
den mest forhandlings dygtige af de to. Han be- 
sad betydelige diplomatiske Evner. Det kunde 
hænde, at disse Evner førte ham saa vidt, at Mod- 
standerne ikke uden et Skin af Ret med den pave- 
lige Legat Campeggio kunde tale om hans „dob- 
belttydige og tvivlsomme Ord"^ men han gav i 
Virkeligheden aldrig efter i det for ham væsentlige 
og afgørende. Intellektuelt anlagt, som han var, 
kunde han let give efter, hvor det gjaldt „Cere- 
monier", og en Mester i Formen, som han var, 
kunde han formulere og atter formulere en Lære- 
sætning om for ikke at begrænse den for snævert, 
men i den egentlige Lære kendte han ikke til at 
give efter. Og ved Samtalen i Marburg 1529, ved 
hvilken Filip af Hessen gjorde Forsiøg paa at for- 
lige Wittenbergerne med Svejtserne, var det ikke 
Luther, der bar Skylden for, at Forhandlingerne 
strandede, hvad man har beskyldt ham for, men 
Zwingli, Men paa luthersk Side var det Melanch- 
thon, der var uforsonlig, som han da ogsaa ved 
den afgørende Samtale sad stiv og stum. 

Det var Luthers dybe Kærlighed til Melanch- 
thon og Melanchthons inderlige Taknemlighed mod 
Ltuther, som bandt de to saa forskellige Mænd 
sammen, ogsaa da Forskellene i deres aandelige 
Opfattelse begyndte at træde aabent.frem. Og denne 

Sammenkinytning' af dem fik afgørende Betydning 
for hele Fremtidens Udvikling. Jeg veed til syvende 
og sidst intet andet Udtryk, der dækker Sagen, 
end dette: Gud brugte deres Venskab i sit 
Riges Gerning. 

III. 

Det kendtes snart i den litterære Kamp, at Lu- 
ther havde faaet Forstærkning, da han vandt sin 
unge Kollega for Evangeliet. 

I Augtust 1520 udkom i Rom en latinsk „Tale 
til Tysklands berømmelige og uovervundne Fyrster 
og Folk mod Martin Luther fra Wittenberg, der 
krænker Nationens Ære". Talen var et Skandskrift, 
der gennemhegledie Luther efter alle Kunstens Reg- 
ler som en Herostrat, en Pontius Pilatus, en Wy- 
clif og en Huss og som en uvidende Person, der 
maatte hjælpes med sin Stil af Melanchthon og 
vlar en Ærkekætter. Skriftet blev optrykt i Leipzig, 
hviorfor man i Wittenberg troede, det stammede 
fra Leipziger-Humanisten Emser (kaldet „Bukken"). 

„I Hast sammenskrev Philip Melanchthon" et 
Modskrift, som han udgav under Navnet Di dy mus 
Fa ven tin us (et Moidstykke til det Navn, hvorun- 
der Angrebet var fremtraadt: Thomas Placentinus), 
men iøvrigt navngav Melanchthon sig i en græsk 
Slutningslinie, som jeg ovenfor har anført i Over- 
sættelse. Da faa forstod græsk, troede de fleste, 
at det elegante, aandfulde Skrift var af Erasmus. 

Det er ogsaa et ypperligt Skrift, der forsvarer 
Luther som den, der atter „har bragt Evangeliet 
for Lyset: „Thi jeg vil ikke, at du skal ynde 
Luther, uden for saa vidt, som du bør ynde den 
evangeliske Sandhed". løvrigt fremtræder Forfat- 
teren rustet ikke blot med sin humanistiske Lær- 
dom, men med fuldt færdige evangeliske Princip- 
per. Det er den sunde Skriftforitolkning, 
som føres frem mod Katholikkemes Misforstaaelse 
af Herrens Ord til Peter: „Ehi er Peter, og paa 
denne Klippe vil ieg bygge min Menighed." Og 
mod Kravet om Pavens Overhøjhed føres med knu- 
sende Vægt Historiens Vidnesbyrd frem. 

Men det værdifuldeste i Skriftet er og bliver 
dog det personlige Vidnesbyrd, som gennemgløder 
det, og som kan samles i de mægtige Slutningsord : 
„Hvo, som ikke foretrækker Vor Herre Jesus Kristus 
for alle jordiske Ting, han være en Forbandelse. 
Maranatha. Jeg har talt," 

Allerede Aaret efter maatte Melanchthon paany 
i Marken. I ! 

Man havde længe ønsket en Udtalelse i Luthers 
Sag fra Pariseruniversitetet Sorbonne, der ansaas 
for at være Videnskabens Hovedsæde, og paa Grund 
af sine Indvendinger mod Pavens Overhøjhed an- 
saas for at være ret upartisk. Parisertheologerne 
havde imidlertid vægret sig, men da Henvendel- 
serne blev mere indtrængende, udsendte Sorbonne 
den 15. April 1521 sin „Afgørelse angaaende den 

lutherske Lære". Denne Afgørelse blev en afgjort 
Fordømmelse af Luther, der ikke blot efter Tidens 
Skik overvældes med Skældsord, men blev erklæret 
for en Fornyer af alle de Kætterier, som i Tidernes 
Løb var fremsat af Manikæere, Hussiter, Katharer, 
Ebjoniter, Arianere og alt, hvad nævnes kunde. 

Melanchthons Modskrift: „Forsvarstale for 
Luther" udkom allerede i Juni samme Aar^ og 
blev trykt sammen med Sorbonnes „Afgørelse", 
fordi han mente, at denne „Afgørelse" var af den 
Art, at den i sig selv maatte kunne aabne Øjnene 
paa Mennesker. 

Melanchthon viser ikke den mindste Ærbødig- 
hed mod det ansete Universitet. Med bidende Vid 
vender han sig mod disse „Uhyrer af Theologer", 
der sidder paa de Lærestole, som fordum højt an- 
sete Miænd beklædte, og mod dette Universitet, 
hvor Skriften ikke blev studeret, hvilket iøvrigt ikke 
godt lod sig gøre, hvor Professorerne var „værdigere 
til at rense Kloakker end til at behandle de hellige 
Skrifter". Det var ham let at vise, hvorledes kun 
bundløs Uvidenhed kunde sammenstille Luther med 
de oldkirkelige Kættere, da han i Virkeligheden var 
ganske enig med alle oldkirkelige Konciliers Af- 
gørelse og netop kunde beraabe sig paa og havde 
beraabt sig paa Kirkefædre som Augustin, Cyprian, 
Hilarius og Krysostomus. Men Sorbonnen troede 
nok, at mens vel Kristus beraabte sig paa Skriften, 
saa behøvede Parisertheologerne det ikke. Men 

hvis Pariseruniversitetet vilde forhandle, maatte det 
give Grunde for sine Domme, ellers kunde man 
slet ikke have med det at gøre. 

Endnu mere betød dog den positive Fremstil- 
ling af Skriftens Autoritet og dens Tydelighed i 
alle afgørende Spørgsmaal og af Luthers evange- 
liske Standpimkt i alle de omstridte Lærepunkter. 

Og dog er dette for intet at regne mod Betyd- 
ningen af det Vidnesbyrd, Melanchthon aflagde ved 
at have Mod til at træde op mod Sorbonne og 
Evne til at træde op mod Sorbonne. 

Det blev herved klart for alle, hvilken viden- 
skabelig Vægt Wittenbergerne havde, og den For- 
ening af evangelisk Tro og theologisk Studium, 
som her fremtraadte, har dannet Skole. 

Melanchthon blev ikke blot „Tysklands Læ- 
r e r", men han blev Banebryderen for den lutherske 
Theologi. 

IV. 

Det var da ogsaa i Melanchthons Hænder, Le- 
delsen blev lagt, da Luther drog til Worms. Man 
har ofte nok udtalt, at han ikke viste sig denne 
Opgave voksen. Og det er let forstaaeligt, at den 
kun 24-aarige Stuelærde, der var saa ny i Evange- 
liet, ikke magtede en evnerig Ærgerrighed som Carl- 
stadt, de uklare Sværmeraander og den borgerlige 
Qæring. Han, der i høj Grad ejede Modet til at 
lide, manglede Vovemodet til at gribe ind med 

en rask Afgørelse. Hain var Forhandlingens og 
ikke Handlinigens Mand. Intet Under, at han kjinde 
sukke efter deres „Eli ja'', der sad paa Wartburg. 

Men alt dette har gjort, at det langtfra er ble- 
vet paaskønnet nok, at Melanchthon" midt under 
disse brogede Forhold øvede et af sine ypperste 
Storværker, der var en mægtig Aandens Bedrift: i 
December 1521 udkom hans dogmatiske Hovedværk : 
„Nogle Hovedpunkter af Theologien eller theolo- 
giske Grundlinjer" (Loci communes rerum theolo- 
gicarum sieu hypo ty poses theologicæ). 

Som Titlen aintyder, var Skriftet ikke egentlig 
en udformet Troslære. Han vil i Tilslutning til Ro- 
merbrevet give en Ledetraad til at finde sig til 
rette i Skriften efter, men om Begreber som Tre- 
enighed, Skabelse og Menneskevordelse udtaler han 
sig ikke, da det er unyttigt at spekulere over disse 
i Stedet for at tilbede, hvad dog intet Menneske 
mægter at udgrunde. 

Med stor Kraft samler han sin Fremstilling om 
de Lærdomme, der angaar Menneskets Væsen og 
Frelsen i Kristus. 

I Modsætning til Datidens Filosofi, der hæv- 
dede Menneskets frie Vilje og Evne til at virke- 
liggøre de filosofiske Dyder, viser han i Overens- 
stemmelse med Bibelens Udsagn og Luthers Op- 
levelser vor fuldkomne Afmagt, thi der er intet. 
Mennesket mindre har i sin Magt, end sit eget 
Hjerte. Efter Syndefaldet er Egenkærligheden ble- 

vet „Menineskenaturens første og stærkeste Følelse" 
og har kastet Metineskene i en „ubegribelig Elen- 
dighed". Vort eneste Haab er da Guds Barmhjer- 
tighed, som drager Omsorg for vor Frelse. 

Læren om Frelsen samler sig i de to Hoved- 
stykker: Lov og Evangelium. Disse to er Ho- 
vedindholdet af Skriften, i hvilken Helligaanden som 
vor gode Laarer har „udtrykt sig paa den nøjagtig- 
ste og enfoldigste Maade". 

Loven er den sædelige Opdragelse af Menne- 
sket, der lagrer os at kende vor Afmagt og Uvær- 
dighed. Evangeliet er den trøsterige Forsikring 
om, at Gud ikke har forkastet os. Dette Evange- 
lium toner allerede i den gamle Pagts Forjættelser, 
thi „alle disse Forjættelsers Pant er Kristus, thi 
til ham maa alle Skriftens Forjættelser henføres, 
han, som er blevet aabenbaret, først dunkelt og 
siden med stigende Klarhed." 

Frelsen vinder Mennesket ved Troen, som ikke 
er en blot Antagelse af Læresætninger, men en 
ved Helligaanden virket Tillid til Guds Forjæt- 
telser. Denne Tro retfærdiggør, „Troen alene paa 
Guds Barmhjertighed og Naade i Jesus Kristus er 
Retfærdighed." 

Straks ved sin Fremkomst vakte Melanchthons 
Loci den største Opmærksomhed. Den udkom i 
Oplag paa Oplag og blev oversat paa flere Sprog. 
Luther var begejstret over den og kaldte den en 
„uovervundet Bog", der var værdig til at regnes 

for kånoinisk: ,^Der gives efter Apostlenes Skrifter 
ingen bedre Bog". 

Bogen fik umaadelig Betydning" for den luther- 
ske Bevæglelse. Den hjalp til at siamle Luthers 
Venner om en klar Helhedsopfattelse, styrkede Op- 
fattelsen af Lutheriet som en ku-kelig Bevægelse 
i Modsætning til Sværmeraanderne og viste, at den 
reformatoriske Bevægelse stod paa en fast, theolo- 
gisk videnskabelig Grund. 

Senere omarbejdedes den flere Gange, og for 
hver Gang sporedes det vistnok paa et eller andet 
Punkt, at Melanchthon mere og mere frigjorde sig 
for det overvældende Indtryk af Luthers religiøse 
Oplevelser. Men Grundpræget blev dog det samme, 
og den Tjeneste, Melanchthon midt under de van- 
skelige Forhold i Wittenberg her ydede Evange- 
liets Sag, tør aldrig glemmes. 

Det blev da ogsaa naturligt Melanchthon, 
som kom til at skrive det Bekendelsesskrift, som 
blev de lutherskes Banner. 

V. 

Da Protestanterne i 1530 blev stævnet for Rigs- 
dagen i Augsburg, kunde Luther ikke følge 
med, da han var i Rigets Akt. Han blev derfor 
efterladt paa Slottet Koburg, og det blev Melanch- 
thon, som maatte føre Forhandlingen med de pave- 
lige. 

Der har været megen Uenighed om, hvorledes 

man skal bedømme hans Holdning under disse 
Forhandlinger. Der er ingen Tvivl om, at det var 
Kejserens Hensigt at undertrykke de evangeliske, 
og Melanchthon havde den Overbevisning, at en 
væbnet Kaimp vilde blive et Nederlag for de lu- 
therske Fyrster og Stæder. Hertil kom, at han 
mere og mere var blevet optaget af den Tanke, 
at man saa vidt muligt burdie stille sig paa Kirke- 
fædrenes Grund. Det gjaldt for ham at vise, at 
de „lutherske slet intet havde i Modstrid med Kir- 
ken" og at man ikke maatte regne de lutherske 
og Zwinglianerne for een Bevægelse. 

Jeg tror ikke, at det kan nægtes, at Melanchthon 
i de Forhandlinger, der fulgte paa Bekendelsens 
Opilæsning, har strakt sig langt videre, end det 
egentlig ret vel kan forsvares. Ikke uden Grund 
skrev Luther til ham : „Jeg hører, at I — skønt 
ugerne — har paataget Jer en mærkelig Ting, nem- 
lig at forene Paven med Luther. Men Paven vil 
ikke og Luther betakker sig venligst." Han var 
grebet af Uro og haabede gennem sin Evne til For- 
handling baade at vinde Tid og virkeUge Resul- 
tater, samtidig med at han sukkende ængstedes for, 
hvad Udfaldet skulde blive, saa Luther maatte 
minde ham om, at „Guid havde stillet denne Sags 
Udgang under en Rubrik, som man intet finder 
om hverken i Melanchthons Retorik eller Filosofi, 
og som hedder Tro." Og det forekommer mig, 
at Melanchthons Forhandlinger med den pavelige 

Udsending var mere præget af „Diplomati" end 
ønskeligt er, selv om han maaske ikke har skrevet 
det Brev til Campeggio, som af flere tillægges ham. 

Men alt dette kan dog ikke i nogen Maade 
have Lov til at skygge over det, som blev det af- 
gørende for Fremtiden: Fremlæggelsen af Den 
augsburgske Konfession (Confessio Augti- 
stana). 

Det er værd at lægge Mærke til, hvorledes 
Melanchthon i dette Skrift tager stærkt og afgjort 
Afstand fra Zw^inglianerne og — naturligvis — og- 
saa fra Gendøberne og andre af Datidens Svær- 
mere, mens han lige saa stærkt og afgjort betoner 
de lutherskes Trofasthed mod den gammelkirkelige 
Lære og fremstiller Uenigheden med Papisterne 
saa læmpeligt som vel muligt. Der er saaledes i 
denne Bekendelse intet om Paven, intet om Af- 
ladslæren, intet om Skærsilden og intet om de 7 
Sakramenter. Ja, end ikke det lutherske Skriftprin- 
cip er udtrykkelig udtalt, uagtet det bærer hele 
Fremstillingen. Bekendelsen skulde ikke være en 
Stridshandske, men en udrakt Haand. 

Men deinne fredelige Bestræbelse betød ikke 
noget Afslag paa Sandheden. Læren om Retfær- 
diggørelsein, om Kirken, om Nadveren, om gode 
Gerininger havde her faaet en ægte evangelisk Frem- 
stilling, og de katholske Misbrug, som blev frem- 
dragiie, var revsede med Skarphed og Alvor. 

Med Rette kunde Luther skrive: „Kristus er 

i €*! offentlig, straalende Bekendelse bleVet for- 
■kyindt og bevidmet dem alle saadan op i Øjnene, 
jat ingen mere kan sige, at vi har kviet os ved 
at bekende vor Tro. O, at jeg dog kunde været 
tilstede ved denne skønne Bekendelse !'' 

I alle evaingelisk-lutherske Samfund blev til den 
Dag i Dag den uændrede augsburgske Bekendelse 
af 1530 Lutherdommens historiske Fanemærke. Der 
er slidt paa den, og den er angrebet, men ingen 
har niægtet at skrive en Afløser for den, og det 
kommer vi heller næppe til at opleve. Det var 
derfor mied Urette, at Melanchthon senere behand- 
lede den som et SIkrift, der var hans Privatejendom, 
og som hian derfor kunde raade med, som han 
vilde. 

Den augsburgske Konfession tilhører alle, der 
i Martin Luther erkender „en Lærer, sendt fra Gud", 
deres aandelige Lærefader. 

VL 

Hvad Melanchthon har betydet som Luthers 
Medarbejder, lader sig imidlertid ikke udtømme med 
en Hienlvisning til, hvad han har udrettet som den 
fejrede Universitetslæirer, som Apologet for Luther 
og som Lutherdommens store Etogmatiker. 

Mielanchthons Indflydelse strakte sig vidt om- 
kring. Han var medvirkende ved Reformations- 
arbejdets Organisation i Wiirtemberg, det hertuge- 
lige Sachsen og Brandenburg. En Række af Uni- 

versiteter er blevet organiserede af ham efter Wit- 
tenbergs Mønster, saaledes Universiteterne i Til- 
bringen, Frankfurt ved Oder, Leipzig, Rostock og 
Heidelberg. 

Han deltog med Kraft og Dygtighed i de sach- 
siske Visitatser, og mange Steder fra søgte man 
Raad hbs „den lille Qr^iker" i Wittenberg. 

Sin Yndlingsgerning havde han dog ved Uni- 
versitetet. Efter Luthers Vilje læste han over Theo- 
logi, skønt han af Beskedenhed gerne vilde have 
opgivet dette og aldrig erhvervede den theoldgiske 
Doktorgrad, men iøvrigt holdt han Forelæsninger 
i mangfoldige Fag og skrev Lærebøger til mang- 
foldige Fag. Langvejs fra søgte man til hans Lære- 
stol: indtil 2000 Studenter kunde han samle om 
sine Forelæsninger. Ogsaa mange danske blev hans 
Lærlinge. Navnkundigst blandt disse blev vor be- 
rømte Theolog Niels Hemmingsen. 

Men efter Luthers Død maatte Melanchthon lide 
ikke ringe Forfølgelse for de Afvigelser fra den 
„ægte" Lutherdom, som i Aarenes Løb var kommet 
frem hos ham. 

Da Døden kom 1560, hilste han den derfor 
som en Befrielse fra „Bekymringerne og Theolo- 
gernes Raseri". Om denne Strid skal der ikke 
her dømmes, og det er vistnok vanskeligt for en 
Eftertid her at kimne dømme retfærdigt. Men i 
Efterm,ælet skal Philip Melanchthons Navn 
straale ved Siden af Luthers, og hans fine, 

blege Ansigt med de aandfulde Træk skal tegnes 
ved Sideji af Luthers djærve og kække Billede. 

Man har sagt, at „Luthers Personlighed er større 
end hans Yærk". Og der er heri den Sandhed, 
at Luthers Hjerteblod og Gemyt er i hver Linie, 
han skrev, og i hvert Slag, han slog. Saadan tør 
man ikke sige om Melamchthon. Men med sin 
næsten altomfattende Viden, sin næsten forfærdende 
formelle Evne og sin uforfærdede Erkendelsestrang 
yded'e hiani, da han var blevet kristeligt vakt af Lu- 
ther, og under det overvældende Indtryk af dennes 
religiøs'e Genialitet, Reformationsværket uvurderlige 
Tjenester. 

Det skyldes Melanchthon, at Luthers kristeligfe 
Anskuelse blev i Stand til at danne Grundlag for 
en Læreudvikling og blive Bekendelse for en Række 
landskirkelige Samfund. 

Fbr dette Værk er der Grund til at takke i 
Jubelaaret for Reformationens Begyndelse, selv om 
saa Billedet af den, der øvede Værket, staar blegt 
og køligt i Mindet ved Siden af hans Vens rige, 
hjertevarme Menneskelighed. 

